ΤΟ ΔΙΑΜΑΝΤΙ ΤΟΥ ΝΟΤΟΥ\nΣΤΑ ΕΛΛΗΝΙΚΑΚΛΑΣΙΚΑ ΑΡΙΣΤΟΥΡΓΗΜΑΤΑ Ο Κλέφτης της Βαγδάτης γίνεται φίλος με τον πρίγκιπα Αχμέτ, τον οποίο υπερασπίζεται από τις επιθέσεις του Μεγάλου Βεζίρη. Ο Μεγάλος Βεζίρης ελέγχει τον γέρο Σουλτάνο, και θέλει να αναλάβει ο ίδιος την κυριαρχία όλου του σουλτανάτου και να παντρευτεί την όμορφη...\nΟ λαγός και η χελώνα(ΒΙΒΛΙΟ+DVD)\nΜιά αγαπημένη ιστορία από τον μεγαλύτερο παραμυθά όλων των εποχών Αίσωπο. Εκδοση σε Bιβλίο με δώρο DVD,με την αντίστοιχη ιστορία σε κινούμενα σχέδια, μεταγλωττισμένη στα Ελληνικά. Ένα ανοιξιάτικο πρωινό ένας λαγός, καθώς έτρωγε, είδε μια χελώνα να περνάει λίγο πιο μακριά και του φάνηκε τόσο...\nΤΑΞΙΔΙ ΣΤΟΝ ΠΑΓΟ\nΟ Θρύλος Του Ζορρό\nΣΤΑ ΕΛΛΗΝΙΚΑΚΛΑΣΙΚΑ ΑΡΙΣΤΟΥΡΓΗΜΑΤΑ Το όνομά του είναι Zορρό και χρησιμοποιεί το ξίφος του στο όνομα της δικαιοσύνης. Κανένας δεν μπορεί να φανταστεί ότι πίσω από τη μάσκα του κρύβεται ο 18χρονος Δον Nτιέγκο, γιος ενός πλούσιου αριστοκράτη. Αποστολή του γενναίου αυτού μασκοφόρου είναι να βοηθά...\nΟ Μικρός Σίμπα Και Το Παγκόσμιο Κύπελλο Ποδοσφαίρου\nΣΤΑ ΕΛΛΗΝΙΚΑΚΛΑΣΙΚΑ ΑΡΙΣΤΟΥΡΓΗΜΑΤΑ Ο Γουίνερ γίνεται προπονητής μιας ομάδας ποδοσφαίρου που πρόκειται να συμμετάσχει στο πρώτο παγκόσμιο κύπελλο ποδοσφαίρου ζώων. Σίγουρα πρόκειται για το πιο παράξενο και αξέχαστο τουρνουά που έχει παιχθεί σε όλον τον κόσμο! Κάθε ποδοσφαιρική ομάδα αποτελείται...\nΗ Πριγκίπισσα και το ρεβύθι(ΒΙΒΛΙΟ+DVD)\nΤο διαχρονικό παραμύθι του Χανς Κρίστιαν Άντερσεν. Μια σύγχρονη έκδοση σε Bιβλίο με δώρο DVD,με την αντίστοιχη ιστορία σε κινούμενα σχέδια, μεταγλωττισμένη στα Ελληνικά. Μια φορά κι ένα καιρό ζούσε ένας πρίγκιπας που ήθελε να παντρευτεί πριγκίπισσα. Μια πραγματική όμως πριγκίπισσα με βασιλικό...\nΗ Χιονάτη Και Ο Βασιλιάς Του Δάσους\nΣΤΑ ΕΛΛΗΝΙΚΑΚΛΑΣΙΚΑ ΑΡΙΣΤΟΥΡΓΗΜΑΤΑ Η Χιονάτη με τη βοήθεια του φίλου της Σάμσων και των μικρών νάνων καταφέρνει να ξεφύγει από τους φρουρούς που έχει στείλει η κακιά μητριά της να τη πιάσουν και για να μη βάλει σε κίνδυνο τους φίλους της αποφασίζει να κρυφτεί σε ένα μικρό, κοντινό χωριό. Εκεί...\nΤο ασχημόπαπο ζωντανεύει μέσα σε αυτό το υπέροχο βιβλίο! Απόλαυσε τις όμορφες εικόνες διάβασε την ιστορία και δες το DVD με το ασχημόπαπο που όλοι περιφρονούσαν εξαιτίας της ασχήμιας του. Μπορείς κι εσύ να χαρείς τις περιπέτειές του και τη μεταμόρφωσή του σε έναν πανέμορφο κύκνο. Μια σύγχρονη...


Καλώς σας βρίσκω! | AVsite\nΚαλησπέρα σε όλους! Μετά από πολλούς μήνες που διαβάζω (σποραδικά) το φόρουμ αποφάσισα να γίνω κι εγώ μέλος. Η αγάπη μου για τη μουσική αλλά και το audio μετρά δεκαετίες, από τα φοιτητικά χρόνια, τότε που περιμέναμε με λαχτάρα το επόμενο τεύχος του "Ήχου" και προτιμούσαμε να στερηθούμε καμιά διασκέδαση για να παρακολουθούμε και τον αγγλόφωνο σχετικό τύπο. Στην αποθήκη υπάρχουν ράφια και ράφια με τα περιοδικά...\nΗ μουσική κυρίως CD και λιγότερα βινύλια -συνολικά καμιά 600ριά τίτλοι κι ακόμη αγοράζω - δεν έχω ακόμη υιοθετήσει την "άυλη" κατοχή αρχείων και δεν ξέρω αν θα το κάνω. Ίσως είναι "αργά" για 50άρηδες που έμαθαν να βλέπουν και να κρατούν τους δίσκους τους. Επίσης, σημαντικό ρόλο έπαιξε και το κρατικό ραδιόφωνο και ορισμένοι ιδιωτικοί ραδιοσταθμοί.\nΤα κυριότερα μηχανήματα:\n- ROTEL RCD-991\n- PRO-JECT XPRESSION III COMFORT + PHONO BOX S\n- AUDIOLAB 8000S (η πρώτη γενιά)\n- ΑUDIO PHYSIC YARA II EVOLUTION (θαυμάσια, απρόσμενη και ουσιαστική αναβάθμιση μετά από τα B&W 805 Matrix)\nΓια προσωπικές ακροάσεις:\n- LEHMANN AUDIO LINEAR II D (υπέροχος ενισχυτής ακουστικών + dac, πολύ πρόσφατο απόκτημα)\nΝα είστε όλοι καλά και να απολαμβάνετε τη μουσική και το χόμπι!\nReactions: cybernaut, gonis, Σταύρος Λαγκαδιανός and 14 others\nαπό καλώδια όμως δεν μας είπες τι έχεις....\nReactions: Σταύρος Λαγκαδιανός, costas EAR, christos77 and 2 others\nΚαλως μας ηρθες, και καλη διαμονη!\nαν και.. χωρις σαμπς, χωρις ψηφιακα, χωρις ισοσταθμισεις... ενας θεος ξερει μονο το μελλον εδω....\nReactions: musicfanatic, tparlos, Astronaut Jr. and 4 others\nΜην ανοίξει κανείς την πόρτα να μπει, αμέσως να του σκάσουν τα sub κατακέφαλα, γιατί 1 sub ποτέ δεν είναι αρκετό...\nReactions: Σταύρος Λαγκαδιανός, Dimifoot, Astronaut Jr. and 1 other person\nΑλλά αφού ρωτάτε:\nΑπό το cd player στον ενισχυτή Van Den Hull M.C. D 102 Mk III Hybrid.\nΑπό τον ενισχυτή στα ηχεία SUPRA 4.0\nΑπό το πικ-απ στον προενισχυτή phono το ¨μαμά" Pro-Ject (the First) και στη συνέχεια προσεγμένη ιδιοκατασκευή με "ανώνυμο" καλώδιο.\nΈχουμε μπροστά μας καιρό να πούμε για τα καλώδια... ...\nΌσο για SUB, ο μεγάλος χώρος (36 τ.μ.) επιτρέπει στα επιδαπέδια Audio Physic να αναπτύσσουν σχεδόν όλο το εύρος τους προς τα κάτω - κάτι που επιβεβαιώνεται και με τις μετρήσεις του μικροφώνου iTestMic της STUDIO SIX (με την εφαρμογή Audio Tools για iOS).\n(Ένα ωραίο Sub-άκι ΥΑΜΑΗΑ φοράει το home theater ( 5.1 ) με τα λοιπά ηχεία από τη Magnat - το σύστημα χρησιμοποιείται μόνο για ταινίες, αλλά παίζει θαυμάσια).\nΓια DPS, υπερ-πολυκάναλα, immersive κλπ δεν έχω χρόνο αλλά ούτε και κατάλληλο, ξεχωριστό χώρο. Άλλωστε ...έχω οικογένεια! Παραμένω λοιπόν δικάναλος, όπως και οι δίσκοι μου!\nReactions: Σταύρος Λαγκαδιανός, Γιάνννης, tparlos and 1 other person\nΑπο το nick να υποθεσω οτι ασχολεισαι και με το headfi?\nΑν θελεις ανεβασε και καμμια φωτογραφια απο τον χωρο σου να απολαυσουμε.\nμετρησεις, κατoψη και καλως ηρθες..\nα και ... για τι μουσικες μιλαμε και για τι σταθμες ?\nΌμως εδώ που μπήκες, έμπλεξες:\nΈτσι για αρχή.... κανόνας είναι η φωτογράφηση του συστήματος.\nΞεκίνα με αυτό και .... βλέπουμε!\nΚαλώς όρισες και από μένα!\nΚαταρχάς μην μασάς .\nΔεν είναι ανάγκη να ανεβάσεις φωτό .\nΕάν θες μόνο .\nπολλοί είναι που δεν ανεβάζουν φωτο από το σύστημα τους για κάποιο λόγο είτε προσωπικό είτε λόγω ασφαλείας .\nΡωτά ότι θες ελεύθερα ...\nReactions: Astronaut Jr. and Γιάνννης\nΜην ανησυχείτε, είμαι προετοιμασμένος για ερωτήσεις!\nΛυπάμαι για την αργοπορημένη απάντηση, τώρα βρήκα χρόνο να απαντήσω σε όλα και να ανεβάσω φωτογραφίες και μετρήσεις (ευτυχώς που είχα αποθηκευμένες μετρήσεις από το χειμώνα γιατί πριν λίγες μέρες ...βγάλαμε τα χαλιά και δεν θέλω να ξέρω τι μετρήσεις δίνει τώρα ο χώρος!\nΌσο για το head-fi "ασχολούμαι" με την έννοια ότι απολαμβάνω πολύ τη δισκοθήκη μου με τα αναντικατάστατα HD-650 (τα έχω από το 2003, προηγήθηκαν HD-580) και τον μόλις αποκτηθέντα Lehmann - πρακτικά ανακαλύπτω τη δισκοθήκη μου από την αρχή! Περισσότερα για τα ακουστικά αργότερα.\nΟι στάθμες που ακούω με ηχεία είναι "φυσιολογικές οικιακές" αλλά πότε-πότε κάτι θα με παρσύρει σε δυνατές αλλά όχι επικίνδυνες για την ακοή στάθμες. Γενικά δεν βρίσκω λόγο για στάθμες με κορυφές άνω των 80-90 dB. Σε συμφωνική μουσική ίσως, αλλά πολύ σπάνια. Με τα ακουστικά επίσης προσέχω (για να έχω).\nΗ δισκοθήκη περιλαμβάνει απ' όλα, αλλά κυρίως:\n- ελληνική μουσική από το '60 και μετά (οι μεγάλοι μας συνθέτες και ερμηνευτές) + μεταγενέστερη "έντεχνη" (αδόκιμος όρος). Αγαπημένοι συνθέτες: Χατζιδάκις, Ξαρχάκος, Θεοδωράκης αλλά πως να μη γράψω και Λοΐζο, Μικρούτσικο, Μαρκόπουλο, Σπανό και τους μεγάλους αμιγώς λαϊκούς. Και φυσικά πολλούς ακόμη αλλά η λίστα των συγκινήσεων είναι πολύ μεγάλη.\n- κλασική και μπαρόκ\n- rock και progressive rock (πολύ Pink Floyd - μ' αυτούς άρχισε η μουσική περιπέτεια στα 12),\n- ηλεκτρονική/εναλακτική/word/ethnic/ambient/κλπ... Αγαπημένοι καλιτέχνες και "ήχος": Mike Oldfield, Dead Can Dance, Loreena McKennitt - καταλάβατε νομίζω.\n- διεθνή ποπ από το '50 ως το '90 αλλά και πιο πρόσφατες επιλογές\n- πολλά soundτrack ταινιών\n- διάφορες ηχογραφήσεις αναφοράς (πολλές μουσικά αξιόλογες, αλλά κάποιες...)\nΜέχρι σήμερα δεν με έχουν συγκινήσει: jazz (ανεξήγητα), heavy metal, rave, techno, hip-hop κλπ - πλην μεμονωμένων εξαιρέσεων.\nΟ χώρος ακρόασης:\nΕίναι περίπου τετράγωνος (6m x 6,1m) αλλά ευτυχώς "σπάει" στις δύο πλευρές του όπου συνεχίζεται με μεγάλο χώλ στη μία και φαρδύ διάδρομο στην άλλη. Δάπεδο: πλωτό παρκέ δηλ. "αφημένο" επάνω σε αποσβεστικό υλικό με πλάκα τσιμέντου από κάτω. Πολλά έπιπλα διαχέουν τον ήχο αφού εκτός από το σαλόνι/χώρο ακρόασης, στον ίδιο μεγάλο χώρο έχουν διαμορφωθεί ξεχωριστά το καθιστικό (όπου και το 5.1 home theater), η τραπεζαρία, η βιβλιοθήκη. Δεν έχουν εγκατασταθεί αποσβεστικά ήχου, μπασοπαγίδες κλπ. Η θέση ακρόασης στο σαλόνι φαίνεται στην πρώτη φωτογραφία πιό κάτω.\nΤο κύριο σύστημα:\nΦαίνεται στη δεύτερη φωτό. Δε στηρίζεται σε rack αλλά απευθείας στον τοίχο γιατί δεν μ' αρέσει να σκύβω για το χειρισμό των μηχανημάτων ούτε να μη βλέπω τις οθόνες τους όταν είμαι κοντά. Από κάτω υπάρχουν συρτάρια για τα διάφορα σύνεργα. Περιλαμβάνει (όπως έγραψα στο πρώτο μήνυμα):\n- Πικάπ Pro-Ject XPression III Comfort με κεφαλή Ortofon 2M red + προενισχυτή Pro-Ject Phono Box S. Ta λιγότερα από 100 βινύλια δεν δικαιολογούν κάτι πιό εξωτικό (προς το παρόν). Άλλωστε το εισαγωγικό phono box s με έχει αφήσει έκπληκτο με τον ήχο του.\n- CD player Rotel RCD-991. Μέχρι σήμερα δεν έχω αισθανθεί την ανάγκη για εξωτερικό dac, αλλά τίποτα δεν αποκλείεται αν με τη βοήθεια του Lehmann Linear II D ανακαλύψω κάποιο μικρό dac κάτω των € 500 που να δίνει αξιόλογη βελτίωση. Το Rotel όπως είναι προσφέρει πολύ ξεκούραστο ήχο, φυσικότατες φωνές και πλούσιες χροιές οργάνων, μαζί με θαυμάσια λεπτομέρεια, διαχωρισμό και "ησυχία".\n- Τuner Technics ST-GT550. Για την αγαπημένη κρατική ραδιοφωνία.\n- Κασετόφωνο(!) Τechnics RS-BX404. Καλοσυντηρημένο, λειτουργεί ακόμη άψογα. Και αφού κάποτε έγραψα πολλές κασέτες χρωμίου και μετάλλου από CD με Dolby C, συνεχίζει να παίζει πότε-πότε. Σε φυσιολογικές στάθμες με τέτοιες κασέτες θυμίζει CD player παρά κασετόφωνο. Φυσικά, με απλές κασέτες ο ήχος "πέφτει" αισθητά.\n- Ενισχυτής Audiolab 8000S (της πρώτης γενιάς - made in England). Τρομερά ευέλικτος σε συνδέσεις και λειτουργίες, με θαυμάσιο, ελεγχόμενο, αναλυτικό και εκφραστικό ήχο, τον χαίρομαι ακόμη περισσότερο με την πρόσφατη αναβάθμιση ηχείων.\n(Το Musical Fidelity X-Tone που φαίνεται δίπλα του αγοράστηκε πριν από πολλά χρόνια για να χρησιμοποιείται με παλιές ή προβληματικές σε τονική ισορροπία ηχογραφήσεις, όμως μόλις πρόσφατα το έβαλα στο σύστημα. Δίνει πολύ "λογικές" και ομαλές καμπύλες και επιλογή 3 συχνοτήτων στις χαμηλές και 3 στις υψηλές. Αχρησιμοποίητο ως τώρα αλλά μάλλον θα αποδειχτεί χρήσιμο).\n- Ηχεία Audio Physic Yara II Evolution. Πριν λίγους μήνες αποφάσισα να αντικαταστήσω τα ηχεία βάσης B&W 805 Matrix που αγοράστηκαν παλιότερα για μικρότερο χώρο, αφού ο νέος και οριστικός χώρος επιτρέπει ηχεία δαπέδου. Εξάλλου με μικρό παιδάκι στο σπίτι, δεν ήθελα να έχω ηχεία που μπορούν να πέσουν από ψηλά. Τα Audio Physic έφεραν απρόσμενη βελτίωση δίνοντας μεγαλύτερη φυσικότητα σε φωνές και όργανα, ομαλότερη ροή και τονική ισορροπία και πιο ξεκούραστες ακροάσεις. Επειδή λειτουργούν επάνω σε παρκέ, ευτυχώς πλωτό όχι καρφωτό, εκμετελλεύτηκα τη δυνατότητα που πρόβλεψε ο κατασκευαστής και γέμισα το κάτω μέρος τους με περίπου 3,5 lt (5,5 kg) αποστειρωμένης χαλαζιακής άμμου στο καθένα. Επιπλέον το καθένα τοποθετήθηκε επάνω σε πλάκα γρανίτη βάρους 8 Kg με τη χρήση τριών μικρών, ανάποδων, μπρούτζινων κόνων. Το αποτέλεσμα είναι μία συμπαγής μάζα 26 Kg που όμως μπορεί και ολισθαίνει σχετικά εύκολα αν θελήσω, αφού κάτω από κάθε πλάκα γρανίτη κολλήθηκαν τρείς ειδικοί ολισθητήρες από σκληρό και πολύ λείο πλαστικό. Τα ηχεία απέχουν μεταξύ τους περ. 2,0 m και η θέση ακρόασης 2,3 m από το καθένα. Η απόσταση των ηχείων από τον πίσω τοίχο είναι συνήθως 30 cm και μπορεί εύκολα να γίνει ως 60 cm ανάλογα με το τι και πως θέλω να ακούσω. Η οπή bass reflex είναι ψηλά, πίσω από το τουΐτερ.\nΗ συνολική βελτίωση του ήχου έδειξε ότι ο ενισχυτής είχε κι άλλες αρετές να ξεδιπλώσει και το σύστημα πήρε νέα πνοή.\n- Καλώδια: Έμειναν ως είχαν, Van Den Hull M.C. D 102 III Hybrid από το CD player στον ενισχυτή, Pro-Ject The First από το πικάπ στο Phono Box S και σχετικά οικονομικές αλλά προσεγμένες ιδιοκατασκευές για όλα τα υπόλοιπα. Από τον ενισχυτή στα ηχεία (7 m) το Supra 4.0 Τα ηχεία δεν δέχονται διπλοκαλωδίωση αλλά αφού ήδη "έτρεχαν" εγκατεστημένα δύο μήκη για το καθένα από τη διπλοκαλωδίωση των B&W, το εκμεταλλεύτηκα κι έτσι το κάθε ηχείο τροφοδοτείται από δύο παράλληλα και όμοια μήκη με ισοδύναμη διατομή 8 τετραγωνικά mm και συνολική αντίσταση ισοδύναμη με εκείνη μήκους 3,5 m αντί για 7 m. Στις δοκιμές πάντως δεν ακούστηκε καμία διαφορά με ένα ή δύο παράλληλα μήκη (όπως δεν είχε ακουστεί καμία διαφορά στα Β&W με μονή ή διπλή καλωδίωση.)\nΜε τη βοήθεια του μικροφώνου iTestMic της Studio Six και της συνοδευτικής εφαρμογής Audio Tools για iOS (τρίτη φωτογραφία), πήρα τις μετρήσεις απόκρισης συχνοτήτων που φαίνονται στις αντίστοιχες εικόνες. Οι μετρήσεις πάρθηκαν ως average με την συνεχή κίνηση του μικροφώνου σε μιά περιοχή 10-20 cm (στη θέση του κεφαλιού στη θέση ακρόασης), για όσο έπαιζε το track ροζ θορύβου από το Audio Technical CD της Denon (25 sec). Το smoothing ήταν μάλλον 1/3 οκτάβας αλλά μπορεί και 1 οκτάβα - δεν είμαι σίγουρος γιατί οι μετρήσεις έγιναν πριν λίγους μήνες. (Πρακτικά όμοια αποτελέσματα προέκυψαν και με sweep από 5 Hz ως 22 kHz.) Τα διάφορα γραφήματα είναι για διαφορετικές θέσεις και κλίσεις των ηχείων. Το πρώτο γράφημα είναι για τις συνήθεις θέσεις των ηχείων. Νομίζω πως ο συνδυασμός χώρου-ηχείων αποδείχτηκε πολύ καλός.\nΣτην επόμενη ανάρτηση, παρουσίαση του δεύτερου συστήματος.\n133,9 KB Προβολές: 0\nfreq resp 1.jpg\n59,4 KB Προβολές: 0\nfreq resp 2.jpg\n53,4 KB Προβολές: 0\nfreq resp 3.JPG\n83,8 KB Προβολές: 0\nReactions: gonis, oldy, spylab and 2 others\nΈχεις πολυκάναλο έχεις σαμπ έχεις και δικαναλο; Τι το θες το δικάναλο ρε παιδάκι μου;\nΑφού η οικογένεια σε άφησε να έχεις και 5.1 γιατί το συνεχίζεις;\nΘες να χωρίσεις;\nΌχι, πες μου αν θες.\n2ο σύστημα (bedroom stand)\nΕίναι αυτό που φαίνεται στη φωτογραφία και μου προσφέρει απίστευτες ακροάσεις.\n- CD player Denon DCD-100. Το επέλεξα ως μικρή, πρακτική και πλήρως αθόρυβη συσκευή για το υπνοδωμάτιο. Το χρησιμοποιώ ως transport για τον Lehmann ή ως player για τον Musical Fidelity\n- Ενισχυτής ακουστικών/dac/προενισχυτής Lehmann Linear D II (2019). Ένα υπέροχο εργαλείο με τρομερή φυσικότητα, μουσικότητα, λεπτομέρεια, ροή. Σε συνδυασμό με τα Sennheiser HD-650 ότι καλύτερο έχω ακούσει ποτέ μου οπουδήποτε και με οποιοδήποτε σύστημα.\n- Ενισχυτής ακουστικών Musical Fidelity X-Can V3. Υβριδικός (λυχνίες που οδηγούν τρανζίστορ), πιστός σύντροφος για πολλά χρόνια και σημαντική αναβάθμιση σε σχέση με τον προηγούμενο (Audio Alchemy HPA v1.0). Πρόσφατα, και μετά από αντικατάσταση ενός καμένου τρανζίστορ, προμηθεύτηκα νέες λυχνίες αλλά ακόμη δεν τις έχω περάσει για να τον συγκρίνω προσεκτικά με τον Lehmann (στην αναλογική του είσοδο).\n- Ακουστικά Sennheiser HD-650. Απλά υπέροχα, μουσικότατα, πλήρη, ξεκούραστα. Πριν από πολλά χρόνια είχα τα ΗD-580 (τότε ναυαρχίδα της Sennheiser). Ήταν θαυμάσια κι αν μπορούσε κανείς να βρεί ελαττώματα θα μπορούσε να πει ότι τους έλειπαν λίγο οι χαμηλές συχνότητες και οι υψηλές δεν ήταν τόσο λείες. Όταν βγήκαν τα HD-600 τα άκουσα προσεκτικά αλλά δεν αισθάνθηκα σημαντική βελτίωση. Οι υψηλές συχνότητες άλλωστε ήταν υπερτονισμένες για τα γούστα μου. Όταν όμως βγήκαν τα HD-650 ήταν έρωτας με το πρώτο άκουσμα. Άμεση βελτίωση σε όλους τους τομείς και τονική ισορροπία πολύ κοντά στο ιδανικό. Μελλοντικά θα προσπαθήσω να τα συγκρίνω με κάποια καλά magnetic planar ώστε να γνωρίσω μέχρι που μπορεί να φτάσει o ήχος των ακουστικών.\nΤο δεύτερο αυτό "συστηματάκι" έχει και μιa σημαντική αποστολή να επιτελέσει σε βάθος χρόνου. Να με βεβαιώσει για το τι είναι αλήθεια και τι μύθος σε ότι διαβάζουμε περί καλωδίων (interconnect, ψηφιακά, τροφοδοσίας), περί ψηφιακής ανάγνωσης (transport), αλλά και να ανακαλύψω τα άνω όρια των ψηφιακών μετατροπέων (dac) και hi-res ψηφιακών αρχείων. Έχω ήδη τις απόψεις που μου έχει προσφέρει η μέχρι τώρα εμπειρία μου αλλά και οι σπουδές Φυσικής. Ωστόσο επειδή δεν θέλω να είμαι δογματικός για τίποτα, η άποψή μου θα είναι ολοκληρωμένη όταν θα έχω ολοκληρώσει και τις δοκιμές που θέλω. Δεν βιάζομαι, αφού έτσι κι αλλιώς απολαμβάνω πολύ τη μουσική...\nΕλπίζω να μην κούρασα τρομερά όποιον βρήκε το κουράγιο να διαβάσει όλα αυτά - που είναι έτσι κι αλλιώς προσωπική διαδρομή και μπορεί να αφορά λίγους ως ελάχιστους.\n99,6 KB Προβολές: 0\nReactions: cybernaut, gonis, spylab and 2 others\nΠαραμένω λοιπόν δικάναλος, όπως και οι δίσκοι μου!\nΗ ηλικία (50) δεν παίζει κανένα ρόλο στο να κάνεις μια συνδρομή στο Spotify ή Tidal με 7-10 ευρώ μηνιαίως που είναι φυσικά αστεία ποσά για την ποιότητα και τον πλούτο της μουσικής που προσφέρουν! (εκτός και αν, τα επόμενα χρόνια, μπορείς να αγοράσεις σε CD ή LP την δισκογραφία των π.χ 10 Years After ή του Elton John ή του Miles Davis....και άπειρων άλλων καλλιτεχνών!!).\nΓια την πρόταση που έχω υπογραμμίσει σε αυτά που έγραψες πριν, σε πληροφορώ μόλις έκανες το αναμενόμενο "λάθος" χα χα (ίσως και επίτηδες!)...οπότε ετοιμάσου (επί τη ευκαιρία της καραντίνας) ....και για διάβασμα (Toole κ.λ.π)\nOnline τώρα: 603 (Μέλη: 103, Επισκέπτες: 500)


Scripta Πτερόεντα: Αυτά είναι τα πιο πολυδιαβασμένα βιβλία του κόσμου\nΒιβλία που συγκίνησαν το αναγνωστικό κοινό και πούλησαν εκατομμύρια αντίτυπα, ενώ βρίσκονται σε αμέτρητες βιβλιοθήκες σε όλο τον κόσμο. Είτε λόγω της ιστορίας τους ή του συγγραφέα, είτε και λόγω παλαιότητας αυτά είναι τα μεγαλύτερα «best sellers» παγκοσμίως.\n57 εκατομμύρια αντίτυπα.\nΤο δημοφιλές βιβλίο είδε τις πωλήσεις του να ανεβαίνουν κατακόρυφα μετά την ομώνυμη ταινία\n65 εκατομμύρια αντίτυπα\nΤο μαγικό βιβλίο του Πάολο Κοέλο εκδόθηκε το 1987, μεταφράστηκε σε 67 γλώσσες κερδίζοντας το αντίστοιχο ρεκόρ Γκινες και ακόμα συγκινεί μικρούς και μεγάλους.\n103 εκατομμύρια αντίτυπα\nΗ δημοφιλής τριλογία του Τόλκιν που αποτελεί μία πιο light εκδοχή της όπερας του Βάγκνερ «το δαχτυλίδι του Νιμπελούγκεν» και μετά την ταινία οι πωλήσεις των βιβλίων εκτοξεύθηκαν στα ύψη.\n400 εκατομμύρια αντίτυπα\nΟι ιστορίες του μικρού μάγου της J. K. Rowling που ξεκίνησε από παιδικό βιβλίο και εξελίχθηκε σε παγκόσμια υστερία.\n«Αποφθέγματα του Προέδρου Μάο»\n820 εκατομμύρια αντίτυπα\nΤο πολιτικό μανιφέστο του ιστορικού ηγέτη της Κίνας Μάο Τσε Τουνγκ.\n3,9 εκατομμύρια αντίτυπα (σύμφωνα με τα καταγεγραμμένα στοιχεία)\nΈνα βιβλίο που δε χρειάζεται συστάσεις και μετρά πολλούς αιώνες ζωής με αποτέλεσμα να βρίσκεται στην κορυφή της λίστας.\nΑναρτήθηκε από Eleni N. Andreou στις 11:01 π.μ.


Και αντέχει και υπερβαίνει τα όρια του ο ΠΑΟΚ! - Metrosport.gr\nΚαι αντέχει και υπερβαίνει τα όρια του ο ΠΑΟΚ!\nΟ Αρις Νικολάκης αρθρογραφεί για τον τραυματισμό του Μαουρίσιο και τα πλήγματα που έχει δεχθεί ο πρωτοπόρος του πρωταθλήματος\nΜΕΤΡΟΑΠΟΨΗ 14.03.2019 23:35\nΜετά την ταραχή, η ηρεμία. Δεν ταράχθηκε απλά, ο ΠΑΟΚ. Συνταράχθηκε από τον τραυματισμό του Μαουρίσιο. Κυρίως δε, από την πρόγνωση χρόνου αποθεραπείας η οποία θα έφθανε ακόμη κι ως οκτώ μήνες. Μόλις ηρέμησαν όμως, τα πράγματα φαίνεται… Ή φάνηκε – εάν θέλετε - φως στο βάθος του τούνελ με την περίπτωση διεθνούς …αποθεραπείας του Βραζιλιάνου.\nΜε ταξίδια σε Πορτογαλία και Βραζιλία και με τα μαγικά χέρια ειδικών οι οποίοι έκαναν θαύματα, με Ρονάλντο, με Μπουφόν και Νεϊμάρ. Ως εκ τούτου δεν αποκλείεται ο χρόνος αποθεραπείας του Μαουρίσιο να μην υπερβεί πολύ τους τέσσερεις μήνες.\nΜέχρι τότε; Ο ΠΑΟΚ θα πορευθεί με τους εναπομείναντες χαφ καθώς ο Βέρνμπλουμ θα επανέλθει στην προετοιμασία της νέας αγωνιστικής περιόδου ενώ ο Ελ Καντουρί κι ο Πέλκας προσπαθούν, να νικήσουν τον χρόνο. Επανέρχεται φυσικά, δριμύτερος ο Κάνιας. Και καθίσταται βασικός ο Σάκχοφ. Όλα αυτά μέχρι τουλάχιστον, να ολοκληρωθεί η αγωνιστική περίοδος.\nΜετά; Των φρονίμων τα παιδιά (και τέτοια παιδιά υφίστανται τα τελευταία χρόνια στην ΠΑΕ ΠΑΟΚ) πριν πεινάσουν, μαγειρεύουν. Αναζητούνται λύσεις στα υψηλά ράφια. Δεν είναι όμως, εύκολο έργο. Δύσκολο, πολύ δύσκολο είναι. Κι όχι από οικονομικής πλευράς. Είναι πολύ δύσκολο από πλευράς λειτουργικής.\nΝα υποθέσουμε, πως η ΠΑΕ ΠΑΟΚ βρίσκει εξαιρετικές λύσεις για τα προβλήματα των απουσιών Μαουρίσιο και Βέρνμπλουμ. Με συμβόλαια υψηλότατου κόστους βεβαίως. βεβαίως. Κι επιστρέφουν Μαουρίσιο και Βέρνμπλουμ με τα επίσης, υψηλότατου κόστους συμβόλαια. Αφήστε τον… συνωστισμό «σπονδύλων» στη ραχοκοκαλιά του «δικέφαλου». Αφήστε την τυχόν (;) γκρίνια γιατί παίζει αυτός κι όχι εγώ,. Δεν μπορείτε, να αφήστε το Financial Fair Play. Επικρέμεται σαν δαμόκλειος σπάθη των κεφαλών του «δικέφαλου». Δεν αφήνεται αυτό…\nΜε λίγα λόγια; Αυτά δεν είναι αποτρεπτικά για οποιαδήποτε επιχείρηση ενίσχυσης του ΠΑΟΚ ενόψει μάλιστα, προσπάθειας εισόδου στους Ομίλους του Τσάμπιονς Λιγκ. Είναι απολύτως αποκαλυπτικά του… στριμώγματος του ΠΑΟΚ από τις συγκεκριμένες αναποδιές. Διάγει, δίχως στάλα υπερβολής, δύσκολες ώρες ο πρωτοπόρος και κυρίαρχος του Πρωταθλήματος.\nΕν τούτοις ο ΠΑΟΚ αντέχει. Παραμένει ορθός κόντρα σε πλήγματα στα οποία άλλες ομάδες δε θα άντεχαν. Κι ας έχει αλλάξει εξ ανάγκης, τη μισή του ενδεκάδα. Αρχής γενομένης από την αποχώρηση του Αλεκσάνταρ Πρίγιοβιτς.\nΤείνουν, να τη λησμονήσουν. Κι ουχί παράλογα. Εύλογα καθώς η κάλυψη του κενού του «πρίγκιπα Αλέξανδρου» είναι για διεθνές σεμινάριο. Και με τόσους…σπονδύλους ανενεργούς, η ραχοκοκαλιά του «δικέφαλου» τον κρατά πρωτοπόρο και κυρίαρχο του Πρωταθλήματος.\nΜεγάλη δουλειά, Πολλή μεγάλη δουλειά. Με πρόοδο μάλιστα, σε απόλυτα αντίξοες συνθήκες. Κόντρα σε θεούς και δαίμονες. Κόντρα και σε – μεταξύ σοβαρού κι αστείου - συνωμοσία του σύμπαντος κατά πως λέγαμε και χθες…\nΑυτός ο ΠΑΟΚ επεξέτεινε τα όρια του. Πως το καταλαβαίνουμε; Μα, επειδή τα ήδη τα υπερέβη!\nΥΓ 1: Οι - αμετανόητοι - Τούρκοι στέλνουν στην Μπεσίκτας μετά τον Ραζβάν και τον Μιρτσέα Λουτσέσκου στην Μπεσίκτας. Όχι, όχι… και τον Ιβάν Σαββίδη. Τον αφήνουν στον ΠΑΟΚ αυτόν!\nΥΓ 2: Και στο Αγρίνιο θα ισχύσει φυσικά, η απαγόρευση οργανωμένης μετακίνησης φίλων του ΠΑΟΚ αλλά… Θα υπάρχει μεμονωμένη! Αποτέλεσμα; Ισχυρή παρουσία τους στην κερκίδα. Ποιος λοιπόν, κοροϊδεύει ποιόν (και) στο θέμα αυτό;


BEAMZ Controller DMX-192S Κονσόλα DMX 192-Channel 154.060\n€89.90 (Save 23%) Δωρεάν Αποστολή\nDMX-192S Controller 192 Channel 154.060 Κονσόλα φωτισμού με 192 κανάλια (ιδανική για χρήση μέχρι 12 φωτιστικά με 16 κανάλια το κάθε ένα), ικανή να προγραμματίσει μέχρι 240 σκηνές. Διαθέτει 30 banks memory, δυνατότητα προγραμματισμού μέσω ήχου, αυτόματα και χειροκίνητα. Λειτουργία Auto mode ή αυτόνομα. Διαθέτει ενσωματωμένο μικρόφωνο για έλεγχο του φωτισμού μέσω της μουσικής και 6 προγραμματιζόμενα chase memory.\nΣτη πίσω πλευρά διαθέτει έξοδο DMX OUT (3-pin) με διακόπτη εναλλαγής πολικότητας των ακροδεκτών 2 και 3 και κεντρικό διακόπτη On / Off.\nΤροφοδοσία 220V AC (περιλαμβάνει adaptor 12V DC / 500mAh). Μπορεί να τοποθετηθεί σε rack 19". Διαστάσεις 482 x 132 x 65mm. Βάρος 1.70Kg.\nPower supply 220-240Vac/50Hz - (12VDC)\nDimensions 482 x 132 x 65mm\nBEAMZ DMX-192S Controller 154.060 (Αγγλικά)


email Ανοίγετε την ντουλάπα σίγουρη ότι δεν έχετε τι να φορέσετε ή ότι δεν θα καταφέρετε να ντυθείτε σωστά. Το άγχος σας να ανταποκριθείτε στη στιλιστική απαίτηση της περίστασης σας κάνει παρορμητική. Πιστεύετε ότι είστε τέλεια ντυμένη και φτάνοντας στο ραντεβού σας συνειδητοποιείτε πως φοράτε το εντελώς λάθος ρούχο. Έχει συμβεί σε όλες μας. Από γκάφες και στιγμές ντροπής δεν γλίτωσε ούτε η συντάκτρια μόδας του αμερικανικού Marie Claire Τζόις Κόριγκαν, η οποία αποφάσισε να τις καταγράψει στο βιβλίο της Outfit 911: Fabulous Fixes for Every Fashion Emergency με σκοπό να σώσει εμάς τις υπόλοιπες. Από τη συνέντευξη για δουλειά έως την εκδρομή στο νησί και το πρώτο ραντεβού, η Τζόις χτίζει την εμφάνισή μας κομμάτι - κομμάτι, ξεκινώντας από το στιλ μαλλιών που μας ταιριάζει και τα κατάλληλα αξεσουάρ για κάθε ρούχο, με απώτερο σκοπό να μας φτιάξει την τέλεια γκαρνταρόμπα. Και ταυτόχρονα να αποδείξει πως παρ' ότι η μόδα αλλάζει μέρα με τη μέρα, υπάρχουν διαχρονικές συμβουλές που μπορούμε να ενσωματώσουμε στην καθημερινότητά μας με γνώμονα το χαρακτήρα μας.\nΤο Outfit 911, με ανάγλυφο κροκό κατακόκκινο εξώφυλλο και μαύρη φάσα στη μέση που θυμίζει ζώνη, είναι ένα βιβλίο όχι μόνο για τα trends της σεζόν αλλά και για το στιλ μιας ζωής. Ή, όπως το τοποθετεί εύστοχα η Νίνα Γκαρσία, διευθύντρια μόδας του αμερικανικού Marie Claire η οποία προλογίζει - μεταξύ άλλων επωνύμων από το χώρο της μόδας - το βιβλίο, «Το να χτίσεις το στιλ σου δεν είναι σπριντ αλλά μαραθώνιος». Γιατί πιστεύεις ότι θα έπρεπε να διαβάσουμε όλες το βιβλίο σου; Θα αναφέρω τα λόγια του γκουρού του στιλ Τιμ Γκαν, συνέντευξη του οποίου υπάρχει στο βιβλίο μου: «Τα ρούχα που φοράμε στέλνουν ξεκάθαρο μήνυμα». Είναι τρελό να πιστεύουμε ότι οι άλλοι δεν μας κρίνουν από αυτά που φοράμε. Αφού έχουν μάτια και βλέπουν - και η μόδα είναι οπτικό μέσο - θα αποφασίσουν αν είσαι προκλητική ή συντηρητική, αν ντύνεσαι για να κρυφτείς ή για να τραβήξεις την προσοχή. Με άλλα λόγια εμείς οι ίδιοι καθορίζουμε την εικόνα που σχηματίζουν οι άλλοι για εμάς. Στιλιστικά ποια ήταν η πιο καταστροφική στιγμή σου; Ήμουν καθ' οδόν για μια συνέντευξη για δουλειά όταν διαπίστωσα ότι το καλό πουκάμισο Dries van Noten που μόλις είχα αγοράσει γι' αυτόν το λόγο δεν έστρωνε καλά στο άνοιγμα με αποτέλεσμα να φαίνεται το σουτιέν μου. Μπήκα γρήγορα σε ένα πολυκατάστημα και αγόρασα μια απλή μαύρη μπλούζα. Ηθικό δίδαγμα: να δοκιμάζετε πάντα αρκετά νωρίτερα τι θα φορέσετε σε ένα σημαντικό γεγονός. Φαίνεται ότι όλες έχουμε άγχος για το πώς ντυνόμαστε στη δουλειά ή σε ένα επαγγελματικό δείπνο. Σίγουρα όσο πιο πετυχημένες είμαστε επαγγελματικά τόσο πιο απαιτητική είναι και η κοινωνική μας ζωή. Υπάρχει συνέχεια το άγχος - και όχι άδικα - του τι να φορέσεις για να είσαι σωστά ντυμένη σε αυτά τα κρίσιμα ραντεβού. Όταν ντυνόμαστε για μια συγκεκριμένη περίσταση ποιο είναι το μεγαλύτερο λάθος που κάνουμε; Νομίζω ότι το παρακάνουμε με το κόνσεπτ «ντύνομαι όπως μου αρέσει». Όταν πρόκειται για συνέντευξη για δουλειά ή για μια κηδεία ή για συνάντηση με τους δασκάλους των παιδιών δεν φοράς σέξι διάφανο μπλουζάκι, skinny τζιν ή πανύψηλες πλατφόρμες - παρ' ότι σου πάνε απίστευτα όταν βγαίνεις για clubbing. Να σκέφτεσαι πάντα ΠΟΥ πας και γιατί. Ποιο κομμάτι πρέπει να έχουμε όλες στην γκαρνταρόμπα μας για κάθε περίσταση; Νομίζω ότι μπορείς να φορέσεις παντού ένα απλό, αμάνικο, ίσιο φόρεμα στο χρώμα που σε κολακεύει, πρωί ή βράδυ, ανάλογα με τα αξεσουάρ αλλά και το πού πηγαίνεις. Για παράδειγμα, με μπαλαρίνες το πρωί και τακούνια το βράδυ. Αν κάνει ψύχρα, μπορείς να το συνδυάσεις με ένα κάρντιγκαν ή με μια εσάρπα που δίνει στο φόρεμα το ύφος που θέλεις: μοδάτο και cool ή ρομαντικό και θηλυκό.\nΦόρεμα Μarc Cain\nΤο δικό σου αγαπημένο κομμάτι; Μια τζιν φούστα Azzedine Alaia σε στιλ' 50s. Έχει μια ρετρό θηλυκότητα αλλά το σκούρο τζιν ύφασμα την κάνει edgy. Αυτήν τη σεζόν θα τη συνδυάσω είτε με μπαλαρίνες Alaia από δέρμα πύθωνα είτε με σανδάλια Céline και Τ - shirt ή μπλούζα με κρόσσια, ανάλογα αν πρόκειται για γεύμα επαγγελματικό ή με φίλους στην παραλία του Μαϊάμι.\nMπαλαρίνες Marks & Spencer\nΓια ένα εργαζόμενο κορίτσι ποιος είναι ο πιο κομψός και έξυπνος τρόπος να ντυθεί για να πάει το πρωί στη δουλειά και μετά να βγει για δείπνο; Το μυστικό για ένα ντύσιμο «π. μ. /μ. μ». είναι το ύφασμα. Είτε φοράς ταγέρ είτε παντελόνι ή φούστα με μπλούζα, διάλεξε υφάσματα με ιδιαίτερη υφή που θα δείχνουν εντυπωσιακά το βράδυ, ενώ η κλασική executive γραμμή τους δεν θα κάνει το ντύσιμο υπερβολικό για το πρωί.\nΤο να είσαι καλοντυμένη είναι θέμα μόδας; Σίγουρα πιστεύω ότι η μόδα είναι το μόνο οπτικό μέσο όπου εσύ η ίδια γίνεσαι ο καλλιτέχνης. Υπάρχουν σήμερα ζωγράφοι που προσπαθούν να ζωγραφίσουν σαν τον Ντα Βίντσι; Ίσως, αλλά το να εισπράττεις τα vibes της εποχής, το να απορροφάς τις τάσεις της ημέρας καθώς αλλάζουν και εξελίσσονται και να τις ενσωματώνεις στο στιλ σου - είτε αφορά τη ζωγραφική είτε το ντύσιμο - είναι πάντα πιο ενδιαφέρον.\nΕίναι και θέμα χρημάτων; Ευτυχώς που έχουμε επιλογές! Υπάρχουν outlet, καταστήματα με στοκ, το eBay και εκπτωτικά καταστήματα. Τώρα μάλιστα που μιλάμε όλη η Αμερική μετράει τα λεπτά μέχρι να γίνει το λανσάρισμα της σειράς Marni στο Η&Μ! Έχεις κάποιες συμβουλές για το πώς να ακολουθείς τη μόδα χωρίς όμως να ξοδεύεις πολλά χρήματα; Και πάλι ισχύει αυτό που είπα πιο πάνω. Αν σου αρέσει ένα look, μπορείς να το βρεις σε όλα αυτά τα οικονομικά καταστήματα τα οποία ανέφερα. Αλλά το να ακολουθείς τη μόδα είναι καταρχήν θέμα του ΠΟΥ βρίσκεσαι. Αν, π. χ., βγαίνεις για clubbing στο Λονδίνο, θα προσθέσεις στο στιλ σου κομμάτια rock star chic, όπως ένα δερμάτινο παντελόνι ή αρβύλες Doc Martens. Αν είσαι διακοπές στη Σαντορίνη ή τη Μύκονο, χρειάζεσαι ένα σέξι μπικίνι Dolce & Gabbana, μαρινιέρες και τα έντονα prints της Μαίρης Κατράντζου.\nΣτο βιβλίο χαρίζουν τις συμβουλές τους και οι Τιμ Γκαν, Μάικλ Κορς, Νίνα Γκαρσία και η Ντόνα Κάραν. Ποιες από αυτές σε εξέπληξαν; Μάλλον του Μάικλ Κορς που εξυμνεί το καμηλό χρώμα επειδή είναι ουδέτερο και ταιριάζει με όλα αλλά ταυτόχρονα είναι συνώνυμο της πολυτέλειας. Και αμέσως μετά προτείνει γούνινα καπέλα trapper σε φλούο χρώματα. Φυσικά έχει δίκιο και στα δύο. Η Τζόις Κόριγκαν ξεκίνησε την καριέρα της τη δεκαετία του' 80 ως συντάκτρια μόδας στην αμερικανική και μετά στην ιταλική Vogue. Ύστερα από μια λαμπερή καριέρα σε αμερικανικά και αγγλικά περιοδικά μόδας, μεταξύ των οποίων το Sunday Times Magazine, πήρε μεταγραφή για το αμερικανικό Marie Claire όταν τη διεύθυνσή του ανέλαβε η Τζοάνα Κόουλς. Που πήγαν τα ντεκολτέ;


Φθηνες Διακοπες - Page 31 of 35 - όλες οι ταξιδιωτικές προσφορές σε μία σελίδα!\nΚλειτορία Καλαβρύτων μόνο 99,00€, Έκπτωση: 50%\nMont Helmos Hotel – Καλάβρυτα ✦ -50% ✦ 3 Ημέρες (2 Διανυκτερεύσεις) ✦ 2 Άτομα ΚΑΙ ένα Παιδί έως 12 ετών ✦ Πρωινό ✦ Έως 30/04/2018 ✦ Για διαμονή από Κυριακή έως Πέμπτη δίδεται μία επιπλέον διανυκτέρευση Δωρεάν με Πρωινό!\nΟλοκληρωμένη περιποίηση με αντηλιακή προσώπου\nΗ αντηλιακή προσώπου προσφέρει μια αποτελεσματική περιποίηση διαρκείας, που τόσο μεγάλη ανάγκη έχει η επιδερμίδα μας όταν εκθέτουμε τον εαυτό μας στον ήλιο. Τα συγκεκριμένα προϊόντα βελτιώνονται συνεχώς, τόσο όσον αφορά τη σύνθεσή τους, όσο και τις προδιαγραφές τους. Οι εταιρείες που δραστηριοποιούνται στο συγκεκριμένο χώρο προσπαθούν να λανσάρουν στην αγορά σκευάσματα που υπόσχονται πολλά.\nΣε αρκετές περιπτώσεις κυκλοφορούν στην αγορά αντηλιακά που εφαρμόζονται τόσο στο σώμα, όσο και στο πρόσωπο. Μια καλή αντηλιακή προσώπου είναι απαραίτητη για όλους τους ανθρώπους ανεξάρτητα από το φύλο και την ηλικία τους, ιδιαίτερα όταν βρίσκονται για μεγάλο χρονικό διάστημα σε εξωτερικούς χώρους. Αυτό ισχύει σε μεγαλύτερο βαθμό για όσους έχουν ευαίσθητη επιδερμίδα ή αντιμετωπίζουν άλλα δερματολογικά προβλήματα.\nΤα κυριότερα προβλήματα που εμφανίζονται στο πρόσωπο είναι η ακμή, οι κοκκινίλες, οι φακίδες, η ανομοιομορφία του χρώματος, οι κηλίδες και οι πανάδες. Σε πολλούς ανθρώπους το δέρμα του προσώπου ερεθίζεται εύκολα ακόμα και όταν δεν επικρατεί τόσο μεγάλη ζέστη. Αυτά τα άτομα χρειάζονται μεγαλύτερη προστασία από την ηλιακή ακτινοβολία και συνήθως αναγκάζονται να χρησιμοποιούν τα διάφορα αντηλιακά σκευάσματα και πέρα από το καλοκαίρι και το φθινόπωρο.\nΣε τέτοιες περιπτώσεις είναι πάντοτε πολύ σημαντικό να προηγηθεί ένα ραντεβού και μια εξέταση από δερματολόγο και έπειτα να αποφασιστεί ποιο αντηλιακό θα αγοραστεί. Εξάλλου, οι επιλογές είναι πάρα πολλές και το μόνο σίγουρό είναι πως ο καθένας μπορεί να βρει την αντηλιακή προσώπου που του ταιριάζει.\nΠορταριά, Πήλιο μόνο 80,00€, Έκπτωση: 0%\nαπό 80€ ανά διανυκτέρευση με πρωινό για 2 ενήλικες (και 1 παιδί έως 2 ετών) Ισχύει έως 31/03 εκτός Καθαρά Δευτέρα στο 4* Xenia Palace\nαπό 45€ ανά διανυκτέρευση με πρωινό για 2 ενήλικες (και 1 παιδί έως 12 ετών) Ισχύει έως 31/03 εκτός Καθαρά Δευτέρα στο Ξενοδοχείο Έναστρον\nΚατσιμήτρου 19, Πέραμα Ιωάννινα μόνο 158,00€, Έκπτωση: 0%\nHaones Suites- Ιωάννινα ✦ 3 Ημέρες (2 Διανυκτερεύσεις) ✦ 2 Άτομα ΚΑΙ ένα Παιδί έως 6 ετών ✦ Πρωινό ✦ έως 31/01/2018 ✦ Early check in και Late check out κατόπιν διαθεσιμότητας!\n0% έκπτωση, Κατσιμήτρου 19, Πέραμα Ιωάννινα\nΞυλόκαστρο μόνο 69,00€, Έκπτωση: 50%\n4* Arion Hotel – Ξυλόκαστρο ✦ -50% ✦ 2 Ημέρες (1 Διανυκτέρευση) ✦ 2 Άτομα KAI ένα Παιδί έως 10 ετών ✦ Πρωινό ✦ Έως 27/04/2018 ✦ Early check in και Early check out!\n50% έκπτωση, Ξυλόκαστρο\nΑριστομένους 26, Καλαμάτα μόνο 172,00€, Έκπτωση: 0%\nΚαθαρά Δευτέρα από 172€ για 3 διανυκτερεύσεις με Ημιδιατροφή για 2 ενήλικες (και και 1 παιδί έως 9 ετών) Ισχύει για Καθαρά Δευτέρα στο 4* Rex Hotel\nΤιμή προσφοράς: 172,00€\nΤελική τιμή: 172,00€\nΓιατί να επιλέξετε αντηλιακά la roche poshay\nΗ La Roche Poshay είναι μια εταιρεία που παράγει καλλυντικά προϊόντα ειδικά σχεδιασμένα για το δέρμα. Βασικό χαρακτηριστικό της απ’ όπου πήρε και το όνομά της είναι το αντιοξειδωτικό και καταπραϋντικό ιαματικό νερό. Είναι άξιο να αναφέρουμε πως είκοσι πέντε χιλιάδες δερματολόγοι παγκοσμίως συστήνουν την χρήση των προϊόντων της La Roche Poshay για τα ευαίσθητα δέρματα. Πρόκειται για μια αξιόπιστη εταιρεία που εδώ και δεκαετίες έχει σαν στόχο την φροντίδα του ευαίσθητου δέρματος. Μια εξαιρετική σειρά προϊόντων της La Roche Poshay είναι η αντηλιακή σειρά που ονομάζεται Anthelios. Τα αντηλιακά la roche poshay είναι μια εξαιρετική επιλογή για εσάς και το παιδί σας και παρακάτω θα σας παρουσιάσουμε τα χαρακτηριστικά αυτών και τους λόγους για να τα προτιμήσετε.\nΑρχικά, αξίζει να αναφέρουμε πως οι περισσότεροι δερματολόγοι στην Ευρώπη συστήνουν την σειρά αντηλιακής προστασίας της La Roche Poshay. Η συγκεκριμένη σειρά προστατεύει τα δέρματα που υποφέρουν από ηλιακές αλλεργίες αλλά και τα ευαίσθητα δέρματα. Παρέχει υψηλότατη προστασία από τις υπεριώδεις ακτίνες UVA. Μάλιστα, παρέχει επίπεδο προστασίας πιο αυστηρό από τις ευρωπαϊκές συστάσεις. Η σύνθεση στα αντηλιακά la roche poshay είναι εξαιρετικά αγνή και είναι απαλλαγμένη από αρώματα, parabens και φυσικά είναι δερματολογικά ελεγμένη. Τέλος, η αντηλιακή σειρά αποτελείται από πολλά προϊόντα και σίγουρα θα βρείτε αυτή που ταιριάζει στον τύπο του δέρματός σας αλλά και στις ανάγκες σας, ανάλογα με τις ώρες έκθεσης σας στον ήλιο.\nΤο σωστό αντηλιακό για το παιδί\nΣτην προσπάθειά τους να προσφέρουν την καλύτερη δυνατή προστασία για τα παιδιά τους κάθε καλοκαίρι, οι γονείς αναζητούν τα πιο φυσικά αντηλιακά που υπάρχουν στην αγορά για να τα χρησιμοποιήσουν άφοβα στην παραλία. Αρωγός σε αυτή την προσπάθεια στέκεται η παγκόσμια περιβαλλοντική οργάνωση «Environmental Working Group», δημοσιεύοντας κάθε χρονιά μία λίστα με τα καλύτερα αντηλιακά για παιδιά, που δεν περιλαμβάνουν χημικά.\nΟι ερευνητές που ασχολούνται με αυτό θέμα, έχουν προχωρήσει στον έλεγχο περισσότερων από 1.700 αντηλιακών πριν καταλήξουν στα δέκα πιο ασφαλή από αυτά, τα οποία και κάθε χρόνο προτείνουν στους ενδιαφερόμενους γονείς. Επιπλέον, γνωστοποιούν ποια συστατικά θα πρέπει και ποια δεν θα πρέπει να περιλαμβάνονται στα παιδικά αντηλιακά.\nΜε μία πρώτη ματιά, θα διαπιστώσουμε πως απαραίτητα ενεργά συστατικά κρίνονται το οξείδιο του ψευδαργύρου, το διοξείδιο του τιτανίου και τα avobenzone ή mexoryl SX. Οι ειδικοί συνιστούν αντηλιακά σε μορφή κρέμας για τα μικρά παιδιά, με προστασία ευρέος φάσματος και δείκτη προστασίας 30+, με αντοχή στο νερό.\nΑπό την άλλη, θα πρέπει να αποφεύγονται αντηλιακά με oxybenzone, Βιταμίνη Α και πρόσθετα εντομοαπωθητικά. Καλό θα είναι να μην επιλέγονται προϊόντα σε μορφή πούδρας ή σπρέι, αφού μπορεί να προκαλέσουν αναπνευστικό πρόβλημα. Όχι λένε οι ειδικοί και στα αντηλιακά με δείκτη προστασίας 50+. Μάλιστα, επειδή τα πιο ακριβά προϊόντα είναι συχνά και πιο παχύρευστα εκτός από πιο ποιοτικά, θα χρειαστεί να εφαρμοστεί στο παιδί και μικρότερη ποσότητα.


Οι μηχανισμοί της αποθήκευσης και ο ρόλος της ινσουλίνης. - Fitsteps.gr: Γυμναστική & διατροφή - Προπόνηση Fitness - Υγεία & Ευεξία\nHome Δίαιτα\tΟι μηχανισμοί της αποθήκευσης και ο ρόλος της ινσουλίνης.\nwritten by ΕΥΑΓΓΕΛΙΑ ΤΖΟΥΜΕΡΚΙΩΤΗ April 11, 2016\nΤο κάθε ένα από τα λιποκύτταρά μας είναι ένα εργοστάσιο σε μικρογραφία, το οποίο είναι τέλεια ρυθμισμένο και ενεργό 24 ώρες το 24ωρο.\nΗ αποστολή του έγκειται στο να δημιουργεί, να αποθηκεύει και να μειώνει τα αποθέματα “καυσίμων”, τα οποία προορίζονται για την εξασφάλιση των καθημερινών μας αναγκών σε ενέργεια. Έτσι, δημιουργείται ο λιπώδης ιστός, τόσο απαραίτητος στην ζωή μας ( όταν δεν έχουμε αρκετό, νιώθουμε φοβερή κούραση και μερικές φορές μπορούν μάλιστα να εμφανιστούν ορισμένες μορφές διαβήτη).\nΓια να δημιουργήσει τα αποθέματά του, το λιποκύτταρο αντλεί από την κυκλοφορία αίματος λιπαρά οξέα και σάκχαρο, κάποια από τα οποία παίρνει ο οργανισμός μας με τη διατροφή. Το λιποκύτταρο είναι καλά εξοπλισμένο και διαθέτει πολύ προχωρημένα συστήματα άντλησης και συλλογής. Στην συνέχεια επεμβαίνει μια ομάδα ενζύμων για να δημιουργήσει από τα διατροφικά αυτά λιπίδια και γλυκίδια μεγάλα μόρια, τα τριγλυκερίδια, που αποθηκεύονται στις αποθήκες του κυττάρου. Το σύνολο των πράξεων αυτών ενορχηστρώνεται από ένα αρχηγό : την ινσουλίνη, τα κύτταρα λαμβάνουν το μήνυμα : “αποθηκεύστε”! Και αμέσως ενεργοποιούν τα συστήματα άντλησης της και κλείνουν ταυτόχρονα τις πόρτες εξόδους της. Μπαίνουν σε φάση λιπογέννεσης.\nΗ ινσουλίνη, κύρια ορμόνη αποθήκευσης\nΌσο η ζωή μας ρυθμίζεται από τα τρία καθημερινά γεύματα, είναι όλα καλά. Το ποσοστό ινσουλίνης στο αίμα εμφανίζει τρεις κορυφώσεις, 1 σε κάθε γεύμα, ενώ μετά από μία ώρα περίπου μειώνεται (η ευεργητική της δράση συνεχίζεται για 3 ή 4 ώρες). Κάποια στιγμή, το κύτταρο δεν λαμβάνει πλέον την εντολή αποθήκευσης και μπαίνει σε φάση “μείωσης των αποθεμάτων”. Αρχίζει την διαδικασία απελευθέρωσης του λίπους. Είναι αυτό που ονομάζουμε λιπόλυση. Η διαδικασία αυτή επιταχύνεται και ενισχύεται όταν η άσκηση είναι έντονη και η δόση ενέργειας που απαιτείται σημαντική. Εκεί που δυσκολεύουν τα πράγματα είναι ότι για να προκληθεί η έκκριση αυτής της ινσουλίνης, δεν χρειάζεται ένα πλήρες γεύμα. Το παραμικρό κολατσιό προκαλεί μια “απότομη άνοδο” ινσουλίνης και ο λιπώδης ιστός καταγράφει το μήνυμα “αποθηκεύστε”! Έτσι, σταματάει αμέσως την μείωση αποθεμάτων και όλα ξεκινάνε πάλι από το μηδέν…\nΝα λοιπόν γιατί το να τσιμπολογάει κάποιος ανάμεσα στα γεύματα είναι το χειρότερο που μπορεί να κάνει.\nΗ λύση είναι να προγραμματίζετε τα γεύματα σας σε τρία κυρίως γεύματα και τα μικρότερα σας, τα ενδιάμεσα, έτσι ώστε θα είστε χορτάτοι και δεν θα έχετε λιγούρες και όρεξη για τσιμπολόγημα. Φυσικά δεν ξεχνάμε ποτέ το πρωινό.\nΟι μηχανισμοί της αποθήκευσης και ο ρόλος της ινσουλίνης. was last modified: July 14th, 2016 by ΕΥΑΓΓΕΛΙΑ ΤΖΟΥΜΕΡΚΙΩΤΗ


Ημερήσια πρόβλεψη για τα 12 ζώδια - Τετάρτη 14 Ιουλίου 2021\nΔημοσίευση 14 Ιουλίου 2021, 08:00 / Ανανεώθηκε 14 Ιουλίου 2021, 08:33\nΚριέ, η μέρα σε καλεί να κάνεις μία νέα αρχή σε ότι αφορά την προσωπική σου ζωή, δημιουργικές ασχολίες που σε ενδιαφέρουν, σε ότι αφορά τα παιδιά. Προσοχή καθώς ο υποκειμενισμός και πιθανή ψυχρότητα μπορεί να οδηγήσουν στο να πάρεις αποστάσεις από σημαντικά πρόσωπα για εσένα.\nΕίναι σημαντικό για εσένα να αξιοποιήσεις πιθανές ευκαιρίες που θα σου δοθούν αρκεί να αντιληφθείς ότι πρέπει να ξεφύγεις από υπερβολές και αμετροέπεια που θα ενοχλήσουν. Με σκληρή δουλειά και προσπάθεια είναι γεγονός ότι μπορείς να καταφέρεις ότι βάλεις στο μυαλό σου, να θυμάστε ότι το άγχος δεν θα σε ωφελήσει.\nΕίναι καθοριστικό να αντιληφθείς ποιες ανάγκες του συντρόφου σου είναι καθοριστικές καθώς είναι σημαντικό να ξεφύγεις από τον εγωκεντρισμό που μπορεί να σε οδηγήσει σε λάθος μονοπάτια. Αν είσαι αδέσμευτος/η νέα γνωριμία μπορεί να έρθει στο πλευρό σου που σε καλεί να δεις με ρεαλιστικούς όρους στην προσωπική σου ζωή.\nΤαύρε, γίνεσαι πιο εξωστρεφής από ποτέ καθώς εκδηλώνεις με αμεσότητα συναισθήματα και ανάγκες κυρίως στην προσωπική σου ζωή. Η μέρα απογειώνει τη σχέση σου και δημιουργεί συνθήκες για μοναδική διασκέδαση με το πρόσωπο που αγαπάς.\nΕίναι γεγονός ότι μπορείς να πάρεις σημαντικές πρωτοβουλίες σε επαγγελματικό επίπεδο που να σε βοηθήσουν να αναπτυχθείς με τον καλύτερο δυνατό τρόπο. Προσοχή καθώς ο εγωκεντρισμός και υπερβολές μπορεί να δημιουργήσουν προβλήματα και δυσαρέσκεια στο επαγγελματικό περιβάλλον.\nΑισιοδοξία κυριαρχεί στην προσωπική σου ζωή και δημιουργεί την καλύτερη δυνατή ατμόσφαιρα για να απολαύσεις υπέροχες στιγμές διασκέδασης και πάθους με το ταίρι σου. Αν είσαι αδέσμευτος/η πολλοί είναι αυτοί που θα προσπαθήσουν να σε προσεγγίσουν καθώς εντυπωσιάζεις με την γοητεία και τη λάμψη σου.\nΔίδυμε, στρέφεις το ενδιαφέρον σου σε συζητήσεις και σχέδια που υπάρχουν και αφορούν το οικογενειακό περιβάλλον. Η μέρα σε βοηθά να κλείσεις οικογενειακές υποθέσεις οικονομικού ενδιαφέροντος.\nΗ μέρα είναι ιδανική για να τακτοποιήσεις υποθέσεις οικονομικής φύσεως που εμπλέκεται η οικογένειά σου. Η τύχη θα είναι με το μέρος σου καθώς οι συναλλαγές και συμφωνίες μπορούν να εξελιχθούν ιδανικά για εσένα. Μην διστάσεις να προχωρήσεις σε συμφωνίες σε σχέση με την ακίνητη περιουσία.\nΡομαντισμός και αισθησιασμός βρίσκονται σε απόλυτη αρμονία και λειτουργούν ευεργετικά στη σχέση και στα συναισθήματα που τρέφεις για το ταίρι σου. Αν είσαι αδέσμευτος/η νέα γνωριμία μπορεί να προκύψει μέσα από το οικείο φιλικό περιβάλλον που θα εκτοξεύσει το πάθος στα ύψη.\nΚαρκίνε, η μέρα μπορεί να είναι ένα νέο ξεκίνημα για εσένα σε ότι αφορά τις υλικές και συναισθηματικές του ανάγκες. Δεν αποκλείεται να ξεκαθαρίσεις τι θέλεις πραγματικά σε προσωπικό επίπεδο παίρνοντας αποστάσεις από το πρόσωπο που σε ενδιαφέρει.\nΞεκαθαρίσματα σε οικονομικό επίπεδο μπορεί να υπάρξουν με τους συνεργάτες σου καθώς φαίνεται να παίρνεις αποστάσεις από τα πράγματα για να εντοπίσεις τι πραγματικά είναι ωφέλιμο για εσένα. Είναι σημαντικό να μην εγκλωβιστείς στην αδιαλλαξία καθώς δεν θα βοηθήσει να βρεθούν οι απαραίτητες λύσεις.\nΗ υπομονή και η επιμονή σου μπορούν να βοηθήσουν τη σχέση να ξεπεράσει εμπόδια, όμως είναι σημαντικό να μην αφεθείς στο πείσμα που θα ενοχλήσει έντονα το πρόσωπο που σε ενδιαφέρει. Αν είσαι αδέσμευτος/η δεν αποκλείεται να υπάρξει νέα γνωριμία που θα παίξει σταθερό και μακροχρόνιο ρόλο στην προσωπική σου ζωή.\nΛέοντα, η μέρα δημιουργεί τις προϋποθέσεις για μία νέα αρχή σε όλα τα επίπεδα της ζωής σου. Είναι γεγονός ότι ιδιαίτερα στα επαγγελματικά καλείσαι να προσπαθήσεις και να δουλέψεις σκληρά για να έρθεις πιο κοντά από ποτέ στόχους σου.\nΟι πρωτοβουλίες που μπορείς να πάρεις σε ότι αφορά τις συνεργασίες και τα επαγγελματικά σου μπορούν να αποδώσουν αρκεί να αφήσεις στην άκρη έντονα υποκειμενικές τάσεις και να δείξεις διάθεση για σκληρή δουλειά. Μόνο έτσι θα καταφέρεις να επιτυχείς τους επαγγελματικούς σου στόχους.\nΟ υποκειμενισμός και η διάθεση να παρεξηγείς με ευκολία αυτά που εκφράζει το ταίρι σου μπορεί να οδηγήσουν στο να πάρετε αποστάσεις, καλό είναι να προστατεύσεις τη σχέση σου. Αν είσαι αδέσμευτος/η νέα γνωριμία μπορεί να έρθει στη ζωή σου που θα σε βοηθήσει να αναθεωρήσεις σε σημαντικό βαθμό την καθημερινότητα.\nΠαρθένε, η μέρα σε καλεί να αφήσεις πίσω σου κάνοντας μία νέα αρχή ζητήματα που εκκρεμούν και σε έχουν πληγώσει. Δεν αποκλείεται να ξεκαθαρίσεις θέματα στην προσωπική σου ζωή που έχουν αφήσει τραύμα μέσα σου.\nΠροσεκτικός θα πρέπει να είσαι σε επαγγελματικές προτάσεις που μπορεί να δεχθείς καθώς έχεις διάθεση να ωραιοποιήσεις αυτά που ακούς και σου προτείνονται. Φρόντισε να μην υποτιμάς τον εαυτό σου και διεκδίκησε το καλύτερο δυνατό χωρίς παρωπίδες και εγωισμό.\nΉρθε η ώρα να λύσεις καταστάσεις του παρελθόντος που ταλαιπωρούν τη σχέση σου, ξεκαθάρισε τη θέση σου χωρίς συναισθηματικά ξεσπάσματα και υποκειμενικές διαθέσεις. Αν είσαι αδέσμευτος/η πρόσωπα από το παρελθόν μπορεί να επιστρέψουν, ήρθε το πλήρωμα του χρόνου ώστε να δείξεις τα πραγματικά σου όρια.\nΖυγέ, η μέρα ανοίγει ένα νέο κεφάλαιο σε ότι αφορά τις φιλικές σχέσεις, στόχους και φιλοδοξίες που μπορεί να έχεις, ομαδικές προσπάθειες που θέλεις να συμμετέχεις. Γεγονός είναι ότι οι αυξημένες υποχρεώσεις σε οδηγούν να ξεκαθαρίσεις τι θέλεις να ακολουθήσεις και τι όχι.\nΔεν αποκλείεται να κάνεις μία νέα αρχή σε ότι αφορά επαγγελματικά σου καθόλου θέλεις να έρθεις πιο κοντά από ποτέ σε όνειρα που έχεις θέση. Σημαντικό είναι να αναλάβεις τις ευθύνες που χρειάζεται ώστε να ανταποκριθείς στις απαιτήσεις καθώς η σκληρή δουλειά θα δώσει το καλύτερο δυνατό αποτέλεσμα.\nΠροσοχή σε αλαζονικές συμπεριφορές και τάσης ανεξαρτησίας που εκδηλώνονται στη σχέση σου και μπορεί να σε οδηγήσουν μακριά από το ταίρι σου. Αν είσαι αδέσμευτος/η μέσα από το φιλικό περίγυρο μπορεί να προκύψουν νέα πρόσωπα, είναι σημαντικό να ξεπεράσεις νοοτροπίες και νόρμες που μπαίνουν εμπόδιο στις εξελίξεις.\nΣκορπιέ, η μέρα μπορεί να δημιουργήσει σημαντικές νέες ευκαιρίες στην επαγγελματική σου ζωή που καλείσαι να αξιοποιήσεις. Προσοχή καθώς μπορεί να γίνεις ιδιαίτερα αυστηρός και σκληρός με τους γύρω σου και αυτό να προκαλέσει ένταση.\nΣου δίνεται η ευκαιρία να προχωρήσεις με δυναμισμό σε νέα πράγματα την επαγγελματική σου ζωή. Είναι σημαντικό όμως να ξεφύγεις από το έλλειμμα αντικειμενικότητας και από την αυστηρότητα που μπορεί να δημιουργήσει σημαντικά προβλήματα με τους ανωτέρους σου.\nΦρόντισε να πάρεις αποστάσεις από το άγχος της δουλειάς και να δώσεις στον/η σύντροφό σου την απαραίτητη προσοχή που χρειάζεται για να υπάρξει ομαλότητα στη σχέση. Αν είσαι αδέσμευτος/η μέσα από το επαγγελματικό περιβάλλον μπορεί να προκύψουν νέα πρόσωπα, η επικριτικότητα δεν θα αρέσει για αυτό άφησε την στο περιθώριο.\nΤοξότη, η μέρα σε ωθεί σε νέα ξεκινήματα που αφορούν ζητήματα σε σχέση με το εξωτερικό, θέματα εκπαίδευσης σε ότι αφορά τον έρωτα και την προσωπική σου ζωή. Το έλλειμμα αυτοπεποίθησης θα μπει εμπόδιο στις όποιες εξελίξεις, είναι σημαντικό να πιστέψεις στον εαυτό σου.\nΠολλά όνειρα και σχέδια μπορεί να υπάρχουν σε επαγγελματικό επίπεδο, όμως οικονομικά ζητήματα δεν αποκλείεται να μπουν εμπόδιο και αυτό να σε απογοητεύσει. Μην χάνεις την αισιοδοξία σου και επικεντρώσου σε πιθανές προτάσεις που ανοίγουν νέους ορίζοντες μπροστά σου. Η προσωπική σου εξέλιξη στον επαγγελματικό στίβο είναι ο στόχος.\nΗ αισιοδοξία και η θετική πλευρά του εαυτού σου περιορίζεται λόγω των προσωπικών σου ανασφαλειών, κάτι που μπορεί να επηρεάσει άμεσα τη σχέση σου. Αν είσαι αδέσμευτος/η νέα πρόσωπα μπορεί να έρθουν στη ζωή σου μέσα από το ευρύτερο περιβάλλον, ήρθε το πλήρωμα του χρόνου να πατήσεις στα πόδια σου δείχνοντας την πραγματική του αξία.\nΑιγόκερε, η μέρα σε οδηγεί σε μία νέα αρχή σε ότι αφορά ζητήματα οικονομικής φύσεως σε σχέση με τρίτους ή επιχειρηματικές δράσεις που σε ενδιαφέρουν. Η ξεκάθαρη στάση σου θα σε βοηθήσει να ξεφύγεις από το έλλειμμα καχυποψίας που μπορεί να σε ταλαιπωρήσει.\nΟικονομικές υποθέσεις και επιχειρηματικές κινήσεις σε απασχολούν έντονα κακό σε ενδιαφέρει να προχωρήσεις σε νέες καταστάσεις που μπορούν να αποδώσουν σημαντικά οφέλη. Καλά θα κάνεις να πάρεις αποστάσεις από τα πράγματα και να δεις αντικειμενικά και ρεαλιστικά τι μπορούν να σου προσφέρουν οι συμφωνίες αυτές.\nΔεν θα διστάσεις να δείξεις τα όριά σου στο πρόσωπο που έχεις στο πλευρό σου ξεφεύγοντας από ανασφάλειες και αμφιβολίες που μπορεί να επηρεάζουν σημαντικά την ψυχολογία σου. Αν είσαι αδέσμευτος/η νέο πρόσωπο μπορεί να έρθει στη ζωή σου που θα σε αναστατώσει και θα σε βοηθήσει να ωριμάσεις και να κοιμηθείς σημαντικά.\nΥδροχόε, η μέρα μπορεί να οδηγήσει σε ένα νέο κεφάλαιο στις διαπροσωπικές σου σχέσεις. Ήρθε η ώρα να αντιμετωπίσεις ζητήματα του παρελθόντος που ακόμα σε βαραίνουν και επηρεάζουν και την προσωπική και επαγγελματική σου ζωή.\nΑνοίγει ένας νέος κύκλος σε ότι αφορά τις συνεργασίες σου, είναι σημαντικό όμως να μην αφήσεις αμφιβολίες και προκαταλήψεις να επηρεάσουν τις κινήσεις και τις σημαντικές σχέσεις στην επαγγελματική σου ζωή. Δεν αποκλείεται να υπάρξουν παρασκηνιακές διεργασίες, φρόντισε να τις ξεπεράσεις δείχνοντας αυτοπεποίθηση.\nΞεκαθάρισε στο ταίρι σου αντικειμενικά και ρεαλιστικά τι είναι αυτό που μπορεί να σε έχει πληγώσει το παρελθόν ώστε να καταφέρεις να το αφήσεις πίσω σου. Αν είσαι αδέσμευτος/η νέο πρόσωπο μπορεί να έρθει στη ζωή σου πού θα τονίσει την ανάγκη να αντιμετωπίσεις και να κλείσεις και πάμε από το παρελθόν που ακόμα σε ταλαιπωρούν.\nΙχθύ, σήμερα νιώθεις ότι ήρθε η στιγμή να συζητήσεις για σημαντικά ζητήματα σε επίπεδο διαπροσωπικών σχέσεων επιδιώκοντας να δημιουργήσεις ένα περιβάλλον αρμονίας. Το απόγευμα απογειώνει την προσωπική και επαγγελματική σου ζωή.\nΜπορείς να προχωρήσεις με γοργούς ρυθμούς σε συνεργασίες που θα αποφέρουν σημαντικά κέρδη για εσένα και θα σε φέρουν πιο κοντά από ποτέ σε στόχους και φιλοδοξίες που έχεις θέσει. Ήρθε η ώρα να απολαύσεις το καλύτερο για εσένα στην επαγγελματική σου ζωή.\nΗ συναισθηματική σου ζωή εκτοξεύεται λόγω της καλής διάθεσης που υπάρχει και από τους δύο για να ξεπεράσετε καταστάσεις που μπορεί να σας ταλαιπώρησαν το προηγούμενο χρονικό διάστημα. Αν είσαι αδέσμευτος/η φλερτάρεις και αυτό είναι δύσκολο να μην εντυπωσιάσει, πολλά πρόσωπα θα δείξουν άμεσα το ενδιαφέρον τους για εσένα.


Διοργανώσεις – Mikoni.gr\nΈνας ακόμα θεσμός που δημιουργήθηκε από το 2015 είναι ο “Θεατρικός Χειμώνας. Δεκάδες θεατρικές παραστάσεις έχουν δοθεί στα πλαίσια αυτής της διοργάνωσης, Για 5η συνεχόμενη χρονιά ο «Θεατρικός Χειμώνας» συνεχίζεται με επιτυχία, φιλοξενώντας θεατρικές ομάδες από τον νομό Κορινθίας και από όλη την Ελλάδα. Ένας θεσμός που προωθεί τη θεατρική παιδεία και προβάλλει την καλλιτεχνική δημιουργία. Μια θεατρική γιορτή που δεν έχει διαγωνιστικό χαρακτήρα και που στόχος της είναι να φέρει κοντά τις θεατρικές ομάδες και να μας ψυχαγωγήσει.\nΑπόκριες στο Κιάτο\nΗ γιορτή που έγινε θεσμός! Το ραντεβού με το κέφι, την ανεμελιά, τη διασκέδαση και την φαντασία που κάθε χρόνο μας καλεί να ανεβάσουμε τους παλμούς της καρναβαλικής καρδιάς μας, στέλνοντας ένα ζωντανό και χαρμόσυνο μήνυμα ελπίδας και αισιοδοξίας. Ένας θεσμός που ξεκίνησε το 2016 και κάθε χρονιά αναβαθμίζεται συνεχώς. Περίπου 1000 καρναβαλιστές και 20 γκρουπ συμμετέχουν στην κεντρική παρέλαση την τελευταία Κυριακή της Αποκριάς. Το 2019 καθιερώθηκε και νυχτερινή παρέλαση το Σάββατο της τελευταίας αποκριάς. Παρέλαση καρναβαλιστών, ζωντανή μουσική, διαγωνισμός καλύτερης φορεσίας και πολλές παράλληλες εκδηλώσεις λαμβάνουν χώρα τις Απόκριες στο Κιάτο..\nΟ θεσμός που ταυτίζεται με την καλοκαιρινή ψυχαγωγία, την παρουσίαση της ατομικής και ομαδικής καλλιτεχνικής δημιουργίας του τόπου μας. Είναι ο παλιότερος θεσμός που θυμόμαστε από παιδιά, αιτία να γίνουν πιο ενδιαφέροντα τα καλοκαιρινά βράδια. Παράλληλα είναι κι ένας θεσμός πρόκληση για εκδηλώσεις που θα φέρουν επισκέψεις στο Δήμο μας. Τα Σικυώνια ξεκίνησαν το 1982 και τα τελευταία χρόνια είναι ένας θεσμός που συνεχώς αναβαθμίζεται. Το πολυθεματικό πολιτιστικό φεστιβάλ του Δήμου Σικυωνίων πραγματοποιείται σε όλη την έκταση του Δήμου και περιλαμβάνει θέατρο, μουσική, χορό, εικαστικά, εκθέσεις και παρουσιάζει όλες τις μορφές της σύγχρονης και παραδοσιακής τοπικής δημιουργίας.\nΤα τελευταία τέσσερα χρόνια, κάθε Αύγουστο μήνα ο Πολιτιστικός Ορειβατικός Σύλλογος Φενεού «Η Ντουρντουβάνα» διοργανώνει το Fenefest, ένα φεστιβάλ που λαμβάνει χώρα στη λίμνη Δόξα, στην περιοχή του Φενεού Ορεινής Κορινθίας.\nΣκοπός του φεστιβάλ είναι η διεύρυνση της πολιτιστικής ζωής του τόπου, μέσω της εθελοντικής συνεργασίας των μελών του Συλλόγου και άλλων συμμετεχόντων, οι οποίοι συνεισφέρουν με τον τρόπο τους στη διατήρηση του θεσμού αυτού. Από την πρώτη χρονιά που διοργανώθηκε, το 2016, μέσω της προαναφερθείσας εθελοντικής πρωτοβουλίας και με γνώμονα τη συλλογική προσφορά, την αυτοοργάνωση και την παροχή ενίσχυσης, μέρος των εσόδων του φεστιβάλ δίνεται σε επιλεγμένες δομές αλληλεγγύης.\nΗ Rock Sinantisi Kiatou δημιουργήθηκε το 2005. Είναι ένα φεστιβάλ που προβάλλει κατά κύριο λόγο τα Κορινθιακά συγκροτήματα όλων των μουσικών τάσεων. Παράλληλα εμφανίζονται μεγάλα ονόματα της σύγχρονης εγχώριας μουσικής σκηνής.\nΣτη Rock Sinantisi Kiatou θα συναντήσουμε και παράπλευρες δράσεις, όπως εκθέσεις φωτογραφίας, εικαστικών εναλλακτικές ομάδες κ.οκ. Σημαντική επίσης είναι και η συμβολή της ομάδας υποστήριξης της R.S.K. που βοηθά στην υλοποίηση του φεστιβάλ.\nΣτη Rock Sinantisi Kiatou έχουν συμμετάσχει πάνω από πενήντα Κορινθιακά συγκροτήματα και παραπάνω από είκοσι σημαντικά ονόματα της Ελληνικής μουσικής σκηνής σαν headliners. Ο Δήμος Σικυωνίων και το ΝΠΔΔ «Η Μηκώνη» στηρίζουν όλα αυτά τα χρόνια μια σημαντική προσπάθεια που αφορά την τοπική δημιουργία.\nΥπεύθυνοι Καλλιτεχνικής Διεύθυνσης\nΚώστας Καραμπέτσος Σίσσυ Μελή.\nRock Synantisi Kiatou


Αιχμές ΝΟΒ για την Ομοσπονδία - Fosonline\nΑιχμές ΝΟΒ για την Ομοσπονδία\nΣάββατο, 19 Ιανουαρίου 2019 20:42\nΑνακοίνωση για το θέμα με τον Βαγγέλη Δελακά εξέδωσε ο ΝΟ Βουλιαγμένης, κάνοντας για ακόμη μια φορά φέτος ευθεία επίθεση στην Ομοσπονδία και καταγγέλοντας άνιση μεταχείριση.\nΑξίζει να σημειωθεί, ότι ο Ν.Ο. Βουλιαγμένης, σεβόμενος απόλυτα το εγχώριο κανονιστικό πλαίσιο που διέπει τον αθλητισμό, έχει καταθέσει προς την Γενική Γραμματεία Αθλητισμού αίτηση άδειας ασκήσεως επαγγέλματος προπονητή για τον κο Χέρβο Κόλιανιν, από 06/09/2018 με αριθμό πρωτοκόλλου ΥΠΠΟΑ/432030.\nΑπό εκείνη την ημερομηνία, η επίσημη απάντηση με επιστολή που έχει λάβει το σωματείο μας από τη Γ.Γ.Α. είναι ότι το αρμόδιο σώμα της Επιτροπής Ισοτιμιών δεν συνεδριάζει από τον Οκτώβριο του 2018, ως εκ τούτου δεν μπορούν να παρασχεθούν οι υπό αίτηση άδειες. Αντιλαμβάνεται κανείς τη δυσκολία που φέρνει αυτή η καθυστέρηση στην αγωνιστική απόδοση της ομάδας μας, αφού η έλλειψη της άδειας “κοστίζει” την πολύτιμη προπονητική καθοδήγηση του προπονητή μας σε σημαντικούς αγώνες. Ίσως να κόστισε και το Κύπελλο.\nΜε ιδιαίτερο ενδιαφέρον θα θέλαμε να πληροφορηθούμε τον τρόπο με τον οποίο ο κος Δελακάς απέκτησε την κάρτα διαπίστευσης της ΚΟΕ, καθώς και τα σχετικά έγγραφα που το πιστοποιούν από τη Γ.Γ.Α.».


Μπουφάν στα Zara μόνο με 12,99 ευρώ - Έχουν πάρει "φωτιά" τα ταμεία - Shopping - Youweekly\nΤρέξτε! Έχουν μείνει πολύ λίγα νούμερα\nShopping 14.01.2022 11:07\nΑπό την Δευτέρα 10/1 έχουν ξεκινήσει οι χειμερινές εκπτώσεις και πρόκειται να διαρκέσουν έως τις 28 Φεβρουαρίου. Στα καταστήματα λοιπόν, υπάρχουν απίστευτες προσφορές με τις τιμές να πέφτουν στα πατώματα σε πολλά προϊόντα. Στα Zara μάλιστα, θα βρείτε εκπτώσεις που αγγίζουν το -80%.\nΑυτό είναι το μπουφάν που κοστίζει 12,99 ευρώ στα Zara\nΣυνδύασε το μπουφάν με αυτό το χουχουλιάρικο πουλόβερ\nΤα πουλόβερ αυτή την σεζόν έχουν την τιμητική τους, ειδικά όταν τα κρύα είναι τσουχτερά. Στη νέα συλλογή των Zara λοιπόν θα βρεις πουλόβερ σε διάφορα σχέδια και χρώματα. Ένα από αυτά μάλιστα, έχει γίνει ανάρπαστο, αφού έχει κόψιμο που εντυπωσιάζει.\nΤο έχουν αγαπήσει πολλές γυναίκες, με αποτέλεσμα τα ταμεία των καταστημάτων να έχουν... αναστενάξει από τις ουρές που δημιουργούνται και λόγω των Χριστουγεννιάτικων γιορτών.\nΜετά λοιπόν το χρυσό φόρεμα που έβαλε "φωτιά" στα καταστήματα, αυτό το πουλόβερ είναι μια από τις επιτυχίες τους. Πρόκειται για το περικάρπιο πλεκτό με κρουαζέ μπροστινό μέρος και μακρύ μανίκι.\nΜπορείς να το φοράς καθημερινά με το αγαπημένο σου τζιν παντελόνι, αλλά και γιατί όχι και με μια φούστα. Επίσης, δοκίμασε να το φορέσεις πάνω από το μαύρο αμάνικο φόρεμα σου για να κάνει ένα πιο σικάτο συνδυασμό.\nΧρώμα Πράσινο | 6771/006


"ΑΓΙΟΣ ΑΝΔΡΕΑΣ" Δημοτικό Σχολείο Ν. Σμύρνης » Κανονισμός Σχολείου\nΣας ενημερώνουμε για τους βασικούς κανόνες που αφορούν την εύρυθμη λειτουργία του Σχολείου μας και την ασφάλεια των μαθητών μας.\nΗ ώρα προσέλευσης των μαθητών στο σχολείο είναι από τις 8.00 π.μ. έως 8.15.\nΟι γονείς αφήνουν τα παιδιά στην είσοδο του Σχολείου. Οι εκπαιδευτικοί που εφημερεύουν είναι υπεύθυνοι για την υποδοχή των μαθητών.\nΟι μαθητές του Ολοήμερου αφήνουν το φαγητό τους στην εσωτερική είσοδο του σχολείου.\nΣτις 8.15 π.μ. κλείνει η πόρτα του Σχολείου. Παρουσία γονέων / κηδεμόνων στον χώρο του Σχολείου επιτρέπεται μόνο για συγκεκριμένους λόγους και κατόπιν ραντεβού με τη Διευθύντρια ή άλλον εκπαιδευτικό του Σχολείου.\nΟι μαθητές όλων των τάξεων αποχωρούν μετά τη λήξη του Πρωινού Προγράμματος στις 13.15. Σε περίπτωση που γονέας μαθητή/τριας επιθυμεί να αποχωρήσει το παιδί του χωρίς να το συνοδεύει ο ίδιος ή άλλο άτομο που έχει ορίσει, θα πρέπει να προσκομίσει υπεύθυνη δήλωσή του στη Διευθύντρια του Σχολείου. Οι μαθητές του Ολοήμερου αποχωρούν στις 15.00 ή στις 16.00 ανάλογα με τη δήλωση των γονέων. Η εγγραφή στο Ολοήμερο απαιτεί τακτική φοίτηση. Σε περίπτωση απουσίας από το Ολοήμερο θα πρέπει να ενημερώνεται γραπτώς ο εκπ/κός της τάξης.\nΜετά τη λήξη του Πρωινού ή Ολοήμερου προγράμματος οι γονείς οφείλουν έγκαιρα να παραλαμβάνουν τα παιδιά, για να αποφεύγονται προβλήματα.\nΔεν επιτρέπεται η παραμονή των μαθητών στο σχολείο μετά τη λήξη του σχολικού προγράμματος.\nΑποχώρηση μαθητή κατά τη διάρκεια των μαθημάτων γίνεται μόνο για σοβαρό λόγο και πάντα συνοδευόμενος από τον γονέα ή κηδεμόνα και με υπογεγραμμένη υπεύθυνη δήλωση.\nΤα παιδιά θα πρέπει να φέρνουν στην τσάντα τους μόνο τα βιβλία και τετράδια που ορίζει καθημερινά το Ωρολόγιο Πρόγραμμα και θα πρέπει να προσέχουν τα προσωπικά τους αντικείμενα και να τα αναζητούν αν κάποιες φορές τα ξεχνούν στο σχολείο.\nΣτο σχολείο ή στις εκπαιδευτικές επισκέψεις τα παιδιά δε φέρνουν κινητά τηλέφωνα ή ηλεκτρονικές συσκευές.\nΕνημερώνετε τον εκπαιδευτικό της τάξης για πιθανά προβλήματα υγείας ή ιδιαιτερότητες των παιδιών που πρέπει να γνωρίζει το Σχολείο.\nΕνημερώνετε για πιθανές αλλαγές σε Διεύθυνση σπιτιού και τηλέφωνα.\nΑρχείο Επιλέξτε μήνα Σεπτέμβριος 2020 Ιούνιος 2020 Μάιος 2020 Απρίλιος 2020 Μάρτιος 2020 Φεβρουάριος 2020 Ιανουάριος 2020 Δεκέμβριος 2019 Νοέμβριος 2019 Οκτώβριος 2019 Σεπτέμβριος 2019 Ιούνιος 2019 Μάιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Μάιος 2018 Απρίλιος 2018 Μάρτιος 2018 Σεπτέμβριος 2017 Ιούνιος 2017 Απρίλιος 2017 Φεβρουάριος 2017 Νοέμβριος 2015 Οκτώβριος 2015 Δεκέμβριος 2014 Οκτώβριος 2014 Σεπτέμβριος 2014 Ιούνιος 2014 Μάιος 2014 Απρίλιος 2014 Μάρτιος 2014 Φεβρουάριος 2014 Ιανουάριος 2014 Δεκέμβριος 2013 Νοέμβριος 2013 Οκτώβριος 2013 Σεπτέμβριος 2013 Ιούνιος 2013 Απρίλιος 2013 Μάρτιος 2013 Φεβρουάριος 2013 Ιανουάριος 2013 Δεκέμβριος 2012 Νοέμβριος 2012 Οκτώβριος 2012 Σεπτέμβριος 2012 Ιούνιος 2012\nΑΝΑΚΟΙΝΩΣΗ Σεπτέμβριος 21, 2020\nΑΝΑΚΟΙΝΟΠΟΙΗΣΗ ΑΓΙΑΣΜΟΥ Σεπτέμβριος 10, 2020\nΚΑΛΟ ΚΑΛΟΚΑΙΡΙ!!! Ιούνιος 29, 2020\nΒΑΘΜΟΛΟΓΙΑ Γ΄ΤΡΙΜΗΝΟΥ Ιούνιος 23, 2020


REM Athens 2020 - Announcement\nΓράφτηκε από Super User στις 12 Μαρτίου 2020 Δημοσιεύτηκε στο Uncategorised\nIt is with great regret that, after careful consideration, InSession Events and the Organising Committee have decided to postpone the REM Athens Meeting to later in November 2020,\nin recognition to the growing health risks worldwide related to the COVID-19 virus.\nΗ Insession Events και η Οργανωτική Επιτροπή\nτου 2OΥ ΣΥΝΕΔΡΙΟΥ ΕΛΛΗΝΙΚΟΥ ΔΙΚΤΥΟΥ ΚΑΤΑΓΜΑΤΩΝ ΕΥΘΡΑΥΣΤΟΤΗΤΑΣ & SOUTHERN EUROPE REGIONAL EXPERT MEETING FRAGILITY FRACTURE NETWORK,\nπου είχε προγραμματιστεί για τις 24-26 Απριλίου 2029 στο Πολεμικό Μουσείο, αποφάσισε την αναβολή του.\nΑντιλαμβανόμενοι την αγωνία που υπάρχει, ενεργούμε με αίσθημα ευθύνης αλλά και με την απαραίτητη ψυχραιμία, θέτοντας ως απόλυτη προτεραιότητα μας την ασφάλεια των συνέδρων και των εργαζομένων για το συνέδριο.\nΣτις πρωτόγνωρες αυτές καταστάσεις που βιώνουμε όλοι μας οφείλουμε να ανταποκριθούμε λαμβάνοντας κάθε προληπτικό μέτρο για την προστασία της υγείας και της ασφάλειας των συμμετεχόντων και των συνεργατών μας.\nΤο συνέδριο θα πραγματοποιηθεί σε νέα ημερομηνία, πιθανότατα εντός του Νοεμβρίου 2020, η οποία θα ανακοινωθεί μόλις οι συνθήκες μας το επιτρέψουν, υπολογίζοντας και την πορεία που θα ακολουθήσει το φαινόμενο στην χώρα μας.\nΘα είμαστε σε επικοινωνία για κάθε εξέλιξη, σχετικά με τη νέα ημερομηνία διεξαγωγής του συνεδρίου.\nΒασιζόμαστε στη συμμετοχή την υποστήριξή σας, ώστε να μπορέσουμε, από κοινού, να κάνουμε το συνέδριο πραγματικότητα παρά τις προκλήσεις και τα νέα δεδομένα.


A. Μέρκελ: Η Ελλάδα να κάνει τα μαθήματά της\n03/09/2012, 19:33 1\n«Χώρες σαν την Ελλάδα πρέπει να κάνουν τα μαθήματά τους, διότι θέλουμε μια ένωση σταθερότητας και όχι χρέους» δήλωσε η Καγκελάριος 'Αγγελα Μέρκελ, διευκρίνισε ωστόσο\n«Χώρες σαν την Ελλάδα πρέπει να κάνουν τα μαθήματά τους, διότι θέλουμε μια ένωση σταθερότητας και όχι χρέους» δήλωσε η Καγκελάριος 'Αγγελα Μέρκελ, διευκρίνισε ωστόσο ότι «σε μια τέτοια δύσκολη φάση αυτές οι χώρες αξίζουν την αλληλεγγύη μας και να τους ευχηθούμε να μπορέσουν να ξεπεράσουν τις δυσκολίες».\nΗ κα Μέρκελ, μιλώντας νωρίτερα σε εκδήλωση στο 'Αμπενσμπεργκ, έλαβε αποστάσεις από τους υψηλούς τόνους του "αδελφού" κόμματος των Χριστιανοδημοκρατών, την CSU, σε ό,τι αφορά την ευρωπαϊκή κρίση χρέους.\nΗ Μέρκελ έκανε ακόμη λόγο για συμφωνία των δύο κομμάτων της Χριστιανικής Ένωσης επί της αρχής. Η CDU και η CSU είναι δύο "αδελφά" κόμματα, αλλά κατά καιρούς έχουν διαφορετικές απόψεις, ανέφερε. «Όταν πρέπει, όμως, η CDU και η CSU, διατηρούν τη συνοχή τους – κι αυτό ανέκαθεν ήταν κάτι καλό για τη Γερμανία», δήλωσε η Καγκελάριος.


Σε στάση αναμονής οι ευρωπαίοι εταίροι μέχρι το δημοψήφισμα | Euronews\nΣε στάση αναμονής οι ευρωπαίοι εταίροι μέχρι το δημοψήφισμα\nΤο αίτημα της Ελλάδας για νέο πακέτο στήριξης θα εξεταστεί από το Eurogroup στη βάση του αποτελέσματος του δημοψηφίσματος της Κυριακής, αναφέρει σε επιστολή προς τον Αλέξη Τσίπρα, ο Γερούν Ντάισελμπλουμ.\n«Δεν θα υπάρξουν συνομιλίες τις επόμενες ημέρες, είτε σε επίπεδο Eurogroup, είτε μεταξύ των ελληνικών αρχών και των θεσμών επί προτάσεων ή δημοσιονομικών συμφωνιών. Τώρα απλά θα περιμένουμε το αποτέλεσμα του δημοψηφίσματος την Κυριακή», δήλωσε ο επικεφαλής του Eurogroup.\nΕίναι ώρα για διάλογο, τόνισε o Φρανσουά Ολάντ.«Είναι καθήκον μας η Ελλάδα να μείνει στη ζώνη του ευρώ. Γιατί ως Ευρωπαίος δεν θέλω τη διάλυση της ευρωζώνης», υπογράμμισε ο Γάλλος πρόεδρος.\nΑταλάντευτη στην αρχική της θέση μένει η Άνγκελα Μέρκελ. Θεωρεί ότι πρέπει πρώτα να διεξαχθεί το δημοψήφισμα της Κυριακής στην Ελλάδα και μετά να ξεκινήσουν οι όποιες διαπραγματεύσεις για την ελληνική πρόταση.


Θα ξυπνήσει ο ΠΑΟΚ ή θα μείνει στον... τόπο; - Onsports.gr\nΝίκος Τοσκίτσης\t29 Νοεμβρίου 2016, 23:26\nΘα ξυπνήσει ο ΠΑΟΚ ή θα μείνει στον... τόπο;\nO Νίκος Τοσκίτσης γράφει για το ηλεκτροσόκ του Σέρβου στον ΠΑΟΚ που κινδυνεύει να αποκτήσει ακόμα μεγαλύτερα προβλήματα\nΟ χρόνος θα δείξει αν όσα έγιναν από το βράδυ της Πέμπτης θα φέρουν ακόμα χειρότερα αποτελέσματα ή αν η ομάδα του ΠΑΟΚ μπει ξανά στον σωστό δρόμο. Το σίγουρο είναι ότι οι δηλώσεις του Βλάνταν Ίβιτς έχουν σοκάρει τους πάντες. Επίσης βέβαιο είναι ότι δεν είναι... τρελός και πως όντως κάτι τον ενόχλησε για να φτάσει εδώ που έφτασε. Θα μπορούσε να αποφύγει να επιτεθεί δημόσια κατά κάποιων παικτών, που στη συνέχεια έγιναν ένας παίκτης (Τζαβέλλας) αλλά επέλεξε την φουλ επίθεση. Ο Σέρβος προτίμησε να τα παίξει όλα για όλα και να μην λύσει το θέμα εσωτερικά. Ίσως γιατί πίστευε ότι μόνο έτσι θα περνούσε το δικό του και θα άλλαζε κάποια πράγματα.\nΤο σοκ στα αποδυτήρια και στο περιβάλλον της ομάδας είναι μεγάλο. Το αν αυτό το σοκ είναι το τελειωτικό χτύπημα για τον ΠΑΟΚ ή τον ξυπνήσει και αλλάξει θα φανεί σίγουρα. Το προβλημα είναι ότι για άλλη μία φορά ο ΠΑΟΚ δίνει πάτημα στους αντιπάλους βγάζοντας ο ίδιος τα μάτια του ενώ στο εσωτερικό της ομάδας το σκληρό ροκ είναι ανελέητο για άλλη μία χρονιά. Το αγωνιστικό τμήμα φαίνεται πως δεν πορεύεται ενωμένο και δεν ξέρω αν ο Τζαβέλλας έφταιγε για αυτό και πλέον το πρόβλημα θα λυθεί. Υπάρχει και ο κίνδυνος να υπάρξουν αντίθετα αποτελέσματα και να μεγαλώσει η διχόνοια μετά από όλα αυτά. Αυτό το ξέρουν οι ίδιοι που είναι υπεύθυνοι για τα αποδυτήρια των ασπρόμαυρων.\nΤο ανησυχητικό είναι πως στον ΠΑΟΚ βλέπουμε κάθε φορά ανθρώπους που έχουν τιμήσει την φανέλα και αγαπούν τον σύλλογο να ξεκινούν... πόλεμο για να αλλάξουν κάποια πράγματα. Όσοι το προσπάθησαν στο τέλος έφυγαν αποτυχημένοι αφού... έχασαν την μπάλα. Οι υπόλοιποι που δεν ήταν ΠΑΟΚτσήδες αλλά εντόπισαν κάποια προβλήματα αδιαφόρησαν και προτίμησαν να γίνουν διακοσμητικοί.Είτε οι μεν είτε οι δε το αποτέλεσμα ήταν το ίδιο: ΜΗΔΕΝ. Όχι τώρα, όχι μόνο επί εποχή Ιβάν Σαββίδη αλλά και πιο πριν. Και φυσικά κάθε φορά με άλλους πρωταγωνιστές.\nΤο ζητούμενο φέτος για τον ΠΑΟΚ δεν ήταν το... πρωτάθλημα όπως έγραφα τόσο καιρό αλλά να καταφέρει στο τέλος της χρονιάς να έχει έναν βασικό κορμό, παίκτες ευχαριστημένους που θα γουστάρουν να μείνουν στην ομάδα και ένα κλίμα ενότητας. Από την Πέμπτη το βράδυ όλα αυτά μοιάζουν πολύ μακρινά! Εκτός αν ο Ίβιτς στηριχθεί τυφλά από την διοίκηση και γίνει το απόλυτο αφεντικό και τα αποτελέσματα στα αμέσως επόμενα ματς, τον ευνοήσουν. Αλλιώς ο ΠΑΟΚ πολύ γρήγορα θα έχει ξανά πρόβλημα. Μεγαλύτερο απο ποτέ.\nLive Chat Ιωνικός-ΠΑΟΚ\nΑ1 Γυναικών: «Καθάρισε» στο τέλος ο Παναθηναϊκός - Τα αποτελέσματα και η βαθμολογία\n4 λεπτά πριν Α1 Γυναικών: «Καθάρισε» στο τέλος ο Παναθηναϊκός - Τα αποτελέσματα και η βαθμολογία\nΠΑΣ Γιάννινα: Χωρίς Μιλιντσεάνου η αποστολή για τη Λαμία\n8 λεπτά πριν ΠΑΣ Γιάννινα: Χωρίς Μιλιντσεάνου η αποστολή για τη Λαμία\n19 λεπτά πριν Ιωνικός-ΠΑΟΚ: Στη Νίκαια με Εσίτι στα χαφ και Σφιντέρσκι στην κορυφή ο «Δικέφαλος» (photos)\n22 λεπτά πριν Live Chat Ιωνικός-ΠΑΟΚ


Το δίκτυο και ο ρόλος Χρηστίδη με τα τσοντοκάναλα | ΤΟ ΠΑΡΟΝ\nΣοβαρά ερωτήματα εγείρονται για την παρέμβαση των ανεξάρτητων αρχών ΕΕΤΤ και ΕΣΡ, που για τη Θεσσαλονίκη δεν έχουν να πουν τίποτε, όταν, ειδικά το ΕΣΡ, ασχολείται με την Πελοπόννησο ή τη Θεσσαλία.\nΤα τσοντοκάναλα στη Θεσσαλονίκη εκπέμπουν 24 ώρες το 24ωρο από τα UHF στις συχνότητες 11, 39 και 40 και στην 49 UHF, η οποία ανήκε στο πρώην Tempo. Από εκεί μάλιστα ταπώνεται το σήμα της ΕΤ1, αλλά η ΕΡΤ δεν αντιδρά. Από την 68 UHF εκπέμπεται πρόγραμμα TV Chat από την εταιρεία Telecom, το οποίο δικτυώνεται (!) σε όλη τη Βόρεια Ελλάδα μέσα από το δίκτυο αναμεταδοτών του πρώην Tempo!\nΚατειλημμένες με ανάλογα προγράμματα είναι και οι συχνότητες 62 και 69 στα UHF. Τα στοιχεία είναι συγκλονιστικά και είναι απορίας άξιο πώς μια αρμόδια αρχή δεν μπορεί να τα αξιοποιήσει. Τα κανάλια, σύμφωνα με την καταγγελία που έχει στα χέρια του το «Π», ανήκουν όλα στον κατηγορούμενο για παιχνίδια απάτης Βασίλη Χρηστίδη, ο οποίος αφέθηκε ελεύθερος. Το «Π» είχε αποκαλύψει τις παράνομες δραστηριότητες του Χρηστίδη και είχε δεχθεί δύο αγωγές, πριν συλληφθεί. Η αποπομπή Ρεγκούζα για την υποστήριξη που δήλωσε πως παρείχε στον Χρηστίδη, αλλάζει τα πράγματα.\nΤο σύνολο των καναλιών που ελέγχει ως σήμερα ο Β. Χρηστίδης, αλλάζοντας κάθε τόσο λογότυπα και προγράμματα, ανέρχονται σε 5, αλλά κατέχει περισσότερες συχνότητες για να «παίζει» με τα παράνομα κανάλια. Απόρροια της παραπάνω κατάστασης είναι ότι έχουν χαθεί τα δορυφορικά προγράμματα, η ΕΤ1 έχει άθλιο σήμα, ενώ ταπώνεται το σήμα του ALTER και άλλων ιδιωτικών καναλιών.\nΣτην Αθήνα η κατάσταση είναι ελέγξιμη, αλλά παρ’ όλα αυτά εκπέμπουν συνολικά 8 τσοντοκάναλα! Τα τρία που επισημάναμε εμείς και άλλα 5 από Αίγινα και Πάρνηθα. Για όλα αυτά οι αρμόδιες αρχές δεν γνωρίζουν τίποτε. Η ΕΕΤΤ, που δέχεται έντονη κριτική για την απουσία παρέμβασής της, απευθύνθηκε στον εισαγγελέα μήπως και μπορεί αυτός να αναλάβει δράση!\nΣε σύσκεψη που έγινε στο γραφείο του προϊστάμενου Εισαγγελίας Δημήτρη Παπαγγελόπουλου ζητήθηκε από την ΕΕΤΤ η ανεύρεση τρόπων για την εξάλειψη του φαινομένου της παράνομης εγκατάστασης και λειτουργίας κεραιών που εκπέμπουν παράνομα προγράμματα.\nΣε αυτήν τη σύσκεψη αποφασίστηκε (τώρα;) να γίνει συντονισμός όλων των εμπλεκομένων φορέων, δηλαδή της ΕΕΤΤ, της Εισαγγελίας, της πολεοδομίας, της δασικής υπηρεσίας και της ΔΕΗ. Επικεφαλής θα είναι ο εισαγγελέας. Για να δούμε, θα ασχοληθούν και με τη Θεσσαλονίκη;


Βρισκόμαστε μόλις λίγες μέρες μακριά από την έναρξη της Παγκόσμιας Εβδομάδας Δράσης της action aid για την Εκπαίδευση στην οποία συμμετέχει και το σχολείο μας !\nΜπορείτε κι εσείς να γίνετε μέρος μια παγκόσμιας προσπάθειας αφιερώνοντας λίγο χρόνο και να προχωρήσετε άμεσα στη δράση: τη δημιουργία των χάρτινων αλυσίδων.\nΕδώ μπορείτε να βρείτε εκπαιδευτικό υλικό που θα σας βοηθήσει να προετοιμάσετε και να οργανώσετε τις δράσεις σας:\nΕκπαιδευτικό Πακέτο που στάλθηκε στα σχολεία\nΔημοσιεύτηκε\tστις 2nd Μάιος 2014 στις 18:27\tκαι βρίσκεται κάτω από Δράσεις, Εκπαιδευτικά προγράμματα, Εξοικείωση με την ιδέα και την εικόνα της αναπηρίας -διαφορετικότητας, Μαθησιακές δυσκολίες, Σας προτείνουμε..... Μπορείς να παρακολουθείς τα σχόλια για το άρθρο χρησιμοποιώντας RSS 2.0 feed. Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


Ο έρωτας δεν κοιτάει εθνικότητες και διαφορές! - Νουαζέτα με φουντούκι και καραμέλα\n«Παπούτσι από τον τόπο σου κι ας είναι μπαλωμένο», λέει ο σοφός λαός. Είναι που είναι δύσκολες οι σχέσεις, τουλάχιστον ας υπάρχουν de facto κάποια κοινά, όπως γλώσσα, βιώματα, έθιμα, κουλτούρα, να τις διευκολύνουν.\nΌμως η καρδιά είναι ατίθαση και δεν παίζει σύμφωνα με τους κανόνες της λογικής. Αν χτυπήσει δεν την απασχολεί από πού κρατάει η σκούφια του άλλου. Της αρκεί ότι παίζει ταμπούρλο κάθε φορά που πλησιάζει το αντικείμενο του πόθου, απ’ όπου κι αν κατάγεται κι αν σπουδάζεις ή έχεις βρει εργασία στο εξωτερικό, η πιθανότητα να ερωτευτείς και να συνάψεις σχέση με κάποιον «ξένο» είναι μεγάλη.\nΈχει μια ξεχωριστή γοητεία η σχέση με κάποιον διαφορετικής εθνικότητας. Πλανάται ένα μυστήριο, βρίσκεσαι σε αχαρτογράφητη περιοχή κι έχεις γεμάτο το ρεζερβουάρ με καύσιμα τον έρωτα και την καλή διάθεση να την ανακαλύψεις. Να γίνεις ο Χριστόφορος Κολόμβος της Αμερικής του άλλου.\nΑυτό κι από μόνο του, εξάπτει το ενδιαφέρον και τη φαντασία, βασικά συστατικά για μία λειτουργική σχέση. Ακόμα κι η ξενική προφορά είναι διεγερτική, το λένε κι οι επιστήμονες, όπως και το να μαθαίνει ο ένας στον άλλο να λέει «σε θέλω», «σ’ αγαπώ» κι άλλες λέξεις στη μητρική του γλώσσα.\nΌσο ο έρωτας είναι στα ντουζένια του, δε σ’ απασχολούν ζήτηματα διαφορετικής κοσμοθεωρίας και κουλτούρας. Αδιαφορείς για τις όποιες πολιτισμικές διαφορές, μη σου πω τις θεωρείς αλατοπίπερο που νοστιμεύουν τη σχέση.\nΌλοι όμως ξέρουμε ότι ο παράφορος έρωτας έχει ημερομηνία λήξης και μετά πρέπει να ισχύουν κι άλλες παράμετροι για να λειτουργήσει αρμονικά η σχέση. Αυτό ισχύει σ’ όλες τις σχέσεις, πόσο μάλλον σ’ αυτές που έχουν πολιτισμικές διαφορές.\nΚαι καλά να είστε απ’ την ίδια ήπειρο ή μεγαλωμένοι κι οι δύο σύμφωνα με τα δυτικά πρότυπα. Σ’ αντίθετη περίπτωση, παίζεις σε ακόμα πιο δύσκολη πίστα. Άλλος βαθμός δυσκολίας να ‘χεις σχέση με ένα Ευρωπαίο κι άλλος με ένα Σαουδάραβα. Με τον πρώτο θα ‘χετε διαφορές, με τον δεύτερο θα σας χωρίζουν χίλιες και μία άβυσσοι.\nΣε κάθε περίπτωση σας ενώνει μια διασυνοριακή έλξη και η γλώσσα του σώματος πάει ροδάνι. Υπεραρκετό γι’ αρχή αλλά όχι για τη συνέχεια. Η σχέση πέρα από το ερωτικό κομμάτι έχει κι όλα τα υπόλοιπα και για όλα τα υπόλοιπα πρέπει να χρησιμοποιήσεις λέξεις.\nΕδώ σχέση με συγχωριανό σου κάνεις κι αν δε μιλάς ξεκάθαρα γι’ αυτά που θέλεις και περιμένεις ο άλλος να μαντέψει, δημιουργούνται παρεξηγήσεις. Φαντάσου τώρα τι συνεννόηση μπουζούκι θα κάνεις, αν δεν υπάρχει καν κοινό background με τον άνθρωπο.\nΔεν πειράζει που δεν μιλάς στη μητρική σου, δε θα πάρεις κακό βαθμό για τυχόν συντακτικά λάθη κι όσο χαριτωμένο κι αν είναι στην αρχή να ξεσπάς χρησιμοποιώντας λέξεις της δικής σου γλώσσας, θα πρέπει να συνεννοηθείτε σ’ αυτήν που καταλαβαίνετε κι οι δύο.\nΓια να αντιμετωπιστούν οι δυσκολίες που θα προκύψουν από μία σχέση με άνθρωπο διαφορετικής νοοτροπίας που έχει μεγαλώσει σε χώρα με άλλη κουλτούρα και πολιτισμικό υπόβαθρο από τη δική σου, χρειάζεται πολλή δουλειά κι απ’ τις δύο πλευρές. Ο κάθε πολιτισμός διαφέρει στον τρόπο σκέψης και στον τρόπο έκφρασης συναισθημάτων κι όσο νωρίτερα κατανοηθεί και δουλευθεί αυτό, τόσο αυξάνουν οι πιθανότητες η σχέση να μακροημερεύσει.\nΆσε λοιπόν τον Σοφοκλή να λέει «Έρως ανίκατε μάχαν». Ο Έρωτας από μόνος του δεν θα τα καταφέρει. Είναι προϋπόθεση όμως να υπάρχει, να είναι αμοιβαίος κι αν έχει παρέα την καλή διάθεση και το χιούμορ, που είναι το γιατρικό σε πολλές καταστάσεις, όλα αντιμετωπίζονται.\nΤα δύσκολα μπορούν να γίνουν εύκολα με αμοιβαίες υποχωρήσεις και σεβασμό στις ανάγκες και τη διαφορετικότητα του άλλου, χωρίς όμως να καταπατάει κάποιος απ’ τους δύο τα δικά του βασικά «πιστεύω και «θέλω». Το μυαλό λένε, είναι σαν αλεξίπτωτο, λειτουργεί καλύτερα όταν είναι ανοιχτό. Ανοιχτόμυαλα λοιπόν θα πρέπει να συζητηθούν ζητήματα που άπτονται σε συνήθειες, τρόπο ζωής και κοσμοθεωρίας.\nΟι διαφορές που αφορούν σε ζητήματα θρησκείας, αν υπάρχουν, είναι οι πιο κρίσιμες. Όσο άνετοι και να είστε τώρα με το θέμα θρησκεία, όσο και να μην ασχολείστε, αργότερα κι εφόσον προχωρήσει η σχέση, θα τις συναντήσετε μπροστά σας. Αναλόγως πού πιστεύει ο καθένας, επηρεάζονται ένα σωρό τομείς, όπως ποια η θέση της γυναίκας στην κοινωνία, ποιες οι αποδεκτές συμπεριφορές, ακόμη και η μελλοντική ανατροφή των παιδιών. Αν αυτά δεν έχουν συζητηθεί και συμφωνηθεί από νωρίς, η αρμονία της σχέσης θα πάρει αγκαζέ την αρχική άνεση και θα πάνε περίπατο.\nΒασική επίσης προϋπόθεση για να πετύχει η σχέση μεταξύ συντρόφων από διαφορετικούς κόσμους, είναι να αφήσουν τους «έξω από τον χορό, πολλά τραγούδια να λένε». Να μπούνε όρια. Αν αυτό ισχύει μία φορά στις σχέσεις με ομόεθνο σου, τότε με ‘ξένο’ σύντροφο, ισχύει πολλαπλάσιες. Έχετε ήδη αρκετές δυσκολίες και εμπόδια να υπερπηδήσετε, δεν χρειάζονται επιπλέον άγχη και παρεμβατικότητα από συγγενείς και φίλους.\nΑν λοιπόν οι δυσκολίες αντιμετωπιστούν εγκαίρως, ακόμα και με «παπούτσι εισαγόμενο» η σχέση μπορεί να κάνει βήματα μπροστά και με extra bonus για το ζευγάρι. Ποιο; Ανοίγουν οι πνευματικοί του ορίζοντες, μαθαίνουν εις βάθος μια ξένη κουλτούρα και κάνουν κριτική των αξιών και του τρόπου που έχουν γαλουχηθεί μεγαλώνοντας. Αν μια σχέση υποτίθεται ότι πρέπει να σε κάνει καλύτερο, τότε εδώ το ‘χεις σίγουρο.


Αναζητήσατε τον όρο: android - Page 81 of 99 - Techsmart\n13 May Εφαρμογή ξυπνητήρι που δεν σταματά να χτυπά αν δεν βγάλει selfie ο χρήστης\nPosted at 13:17h in\tSOFTWARE\tby\tSoustas 0 Comments\nΤο Snap Me Up είναι μία εφαρμογή για ξυπνητήρι που για να σταματήσει πρέπει ο χρήστης να βγάλει selfie, αλλιώς το κινητό συνεχίζει να χτυπά. Όποιος αναρωτιέται πως είναι όταν ξυπνά το πρωί, το Snap Me Up, βοηθά να μάθει ο χρήστης και οι φίλοι...\n11 May OnePlus, θα ανακοινώσει το HydrogenOS στις 28 Μαΐου\nΟ Κινέζος κατασκευαστής Smartphone OnePlus έχει επιβεβαιώσει ότι το HydrogenOS θα κυκλοφορήσει στη χώρα καταγωγής του στις 28 Μαΐου. Για όσους δεν το γνωρίζουν, το HydrogenOS είναι\n11 May Huawei MediaPad M2, το καινουριο tablet παρουσιάστηκε στην Γαλλία\nPosted at 15:17h in\tTABLETS\tby\tSoustas 0 Comments\nΗ Huawei σε μια αρκετά “εκτός φώτων” εκδήλωση παρουσίασε το καινούριο tablet της – Huawei MediaPad M2 με 8″ ίντσες οθόνη και μεταλλικό σώμα στη Γαλλία.\n07 May Κυκλοφορεί το Xiaomi Mi Note Pro\nPosted at 14:18h in\tSMARTPHONES\tby\tSoustas 0 Comments\nΗ εντυπωσιακή high-end συσκευή της Xiaomi ανακοινώθηκε στα μέσα Ιανουαρίου και κυκλοφορεί από τις 12 Μαΐου στην Κίνα για 2.999 Yuan, ή περίπου €426.\n06 May Xiaomi Mi Note Pro, κυκλοφορία στην Κίνα για $ 483\nΗ Xiaomi ανακοίνωσε τον Ιανουάριο δύο νέα high-end phablets – το Xiaomi Mi Note και το Xiaomi Mi Note Pro. Ενώ το Mi Note ξεκίνησε τις πωλήσεις λίγο μετά την παρουσίασή του, το Xiaomi Mi Note Pro καθυστέρησε αρκετά . Σήμερα η Xiaomi επιτέλους ανακοίνωσε ότι το Mi...\nPosted at 22:49h in\tSMARTPHONES\tby\tSoustas 0 Comments


Χαμός στα MAD Awards: Δείτε σε βίντεο πως πιάστηκαν στα χέρια δυο ράπερ- Τους χώρισε ο Ρουβάς\nράπερ Ρουβάς MAD βραβεία\nΟ καβγάς μεταξύ των ράπερ Light και Snik στα MAD Video Music Awards 2019, το βράδυ της Πέμπτης (27.06.2019), φαίνεται να μονοπωλεί το ενδιαφέρον για τα μουσικά βραβεία.\nΌλα ξεκίνησαν όταν ο Γρηγόρης Αρναούτογλου ανακοίνωσε πως το βραβείο για το καλύτερο Hip Hop Video πηγαίνει στον ράπερ Light.\nO καλλιτέχνης ανέβηκε στη σκηνή για να παραλάβει το βραβείο του και στις δηλώσεις του υποστήριξε πως αυτός είναι ο καλύτερος ράπερ.\n«Θέλω να ευχαριστήσω τη μαμά μου που με γέννησε και τον μπαμπά μου που δεν είναι εδώ και με βλέπει από εκεί πάνω. Ενώ με τιμάει αυτό εδώ το βραβείο θεωρώ πως έχε κερδίσει αυτό εδώ του καλύτερου ράπερ τα τελευταία πέντε χρόνια. Γιατί ξέρετε όλα τα τραγούδια μας απ'έξω και γιατί γεμίζουμε όλα τα μαγαζιά που παίζουμε. Έχουμε τα περισσότερα views, τους περισσότερους φανς και την περισσότερη αγάπη στην Ελλάδα».\nΦαίνεται πώς οι δηλώσεις του αυτές δεν άρεσαν στο αντίπαλον δέος που λέγεται Snik.\nΓια όσους τους γνωρίζουν υπάρχει μια κόντρα ανάμεσά τους καθώς και οι δύο υπηρετούν το ίδιο είδος μουσικής έχοντας ο καθένας το κοινό του.\nΣτη συνέχεια και κατά τη διάρκεια της εμφάνισης της Καίτης Γαρμπή στη σκηνή οι δύο ράπερ διαπληκτίσθηκαν και η ένταση κράτησε κάποια δευτερόλεπτα. Η κατάσταση εκτονώθηκε γρήγορα χάρη και στην παρέμβαση όσων ήταν γύρω τους. Ανάμεσα σε αυτούς που έσπευσαν να ηρεμήσουν τα πνεύματα ήταν και ο Σάκης Ρουβάς η παρέμβαση του οποίου ήταν καταλυτική.\nΟ Θέμης Γεωργαντάς, παρουσιαστής των MAD Video Music Awards 2019, αποκάλυψε στην κάμερα του Happy Day πως στα VIP της βραδιάς υπήρξε έντονη φραστική αντιπαράθεση, αλλά και κάποιες χειρονομίες, ανάμεσα σε δύο γνωστούς ράπερς, και την ένταση που δημιουργήθηκε ανέλαβε να εκτονώσει ο Σάκης Ρουβάς.\n«Είδα κάποια ένταση κάποια στιγμή, είδα κάποιους ανθρώπους όρθιους εκεί στα VIP. Κι έχω να σας πω ότι ο Σάκης Ρουβάς ήταν μπροστά και είχε γυρίσει και σηκώθηκε όρθιος και άρχισε να τους μιλάει», είπε ο Θέμης Γεωργαντάς.\nΟ Κώστας Φραγκολιάς βρέθηκε στην απονομή και μίλησε επίσης για το περιστατικό. Όπως περιέγραψε, όλα ξεκίνησαν μετά τη βράβευση του ράπερ Light για το «καλύτερο hip hop βιντεοκλίπ». Στις δηλώσεις του υποστήριξε πως είναι ο καλύτερος ράπερ και όταν κατέβηκε να πάει στη θέση του, άρχισε ο καβγάς ανάμεσα στον Light και τον Snik και σύμφωνα με τον Κώστα Φραγκολιά υπήρξαν κάποιες σπρωξιές. Οι σεκιούριτις επενέβησαν και ζήτησαν να λάβει τέλος το συμβάν, ενώ στο background ακουγόταν η Καίτη Γαρμπή.\nΟ ράπερ Light πόσταρε τη στιγμή της ανακοίνωσης του ονόματός του στο Instagram:\nthey don’t have any awards for what i do it for.\nΗ δημοσίευση κοινοποιήθηκε από το χρήστη LIGHT (@nerogreco) στις 27 Ιούν, 2019 στις 2:05 μμ PDT\nΝωρίτερα, η Κατερίνα Καινούργιου στην εκπομπή «Ευτυχείτε» μετέφερε πληροφορίες από άτομα της παραγωγής των Mad Video Music Awards, σχετικές με τους καλλιτέχνες Sin Boy και Snik και τη συμπεριφορά τους στις πρόβες για τη διοργάνωση. «Να μεταφέρουμε κάποια προβλήματα. Είχαμε προβλήματα με τον Sin Boy και τον Snik οι οποίοι έκαναν κάποια “βεντετιλίκια” κατά την διάρκεια των προβών όπως μας μετέφεραν τα άτομα της παραγωγής του Mad, με αποτέλεσμα να καθυστερήσουν οι πρόβες και να ταλαιπωρηθούν οι καλλιτέχνες που ήταν στην ώρα τους εκεί» είπε η Κατερίνα Καινούργιου.


Πώς μπορείτε να αυξήσετε την καλή χοληστερόλη; - Ποιες τροφές την ενισχύουν; | MYGREEK.info\nΠώς μπορείτε να αυξήσετε την καλή χοληστερόλη; – Ποιες τροφές την ενισχύουν;\nΔιευθύνων ΤΡΑΙΝΟΣΕ: «Υπάλληλοι ήταν στη θέση τους – Έγινε αιφνιδιαστική κατάληψη» 18 Feb, 2020\nΟΗΕ: Μια τεράστια αποθήκη πυρομαχικών η Λιβύη 18 Feb, 2020\nΣήμερα Τρίτη 18 Φεβρουαρίου τιμάται ο Άγιος Αγαπητός 18 Feb, 2020\nΗ λιποπρωτεΐνη υψηλής πυκνότητας (HDL) αναφέρεται συχνά ως “καλή” χοληστερόλη. Η ύπαρξη υψηλών επιπέδων HDL βοηθά στην μεταφορά της χοληστερόλης από τις αρτηρίες σας στο ήπαρ, όπου μπορεί να χρησιμοποιηθεί, ή να αποβληθεί από τον οργανισμό, ανάλογα με τις ανάγκες του.\nΗ υψηλή καλή χοληστερόλη (HDL) έχει επίσης αντιοξειδωτικές και αντιφλεγμονώδεις επιδράσεις και συνδέεται με μειωμένο κίνδυνο καρδιακών παθήσεων. Οι περισσότεροι ειδικοί στον τομέα της υγείας συνιστούν ως ελάχιστο επίπεδο HDL στο αίμα τα 40 mg/dl στους άνδρες και τα 50 mg/dl στις γυναίκες.\nΣίγουρα η γενετική προδιάθεση παίζει κάποιο ρόλο στο αν θα έχετε χοληστερίνη ή όχι (δηλαδή το αν θα έχετε χαμηλά ή υψηλά επίπεδα HDL), υπάρχουν διάφοροι άλλοι παράγοντες που επηρεάζουν τα επίπεδα της HDL.\nΕδώ είναι εννέα υγιείς τρόποι για να αυξήσετε την “καλή” σας χοληστερόλη HDL.\nΤο ελαιόλαδο είναι ένα από τα πιο υγιεινά λίπη. Μια μεγάλη ανάλυση 42 επιμέρους μελετών με περισσότερους από 800.000 συμμετέχοντες συνολικά έδειξε, ότι το ελαιόλαδο ήταν η μόνη πηγή μονοακόρεστου λίπους που φαινόταν να μειώνει τον κίνδυνο καρδιακής νόσου.\nΆλλες έρευνες έδειξαν ότι ένα από τα καρδιαγγειακά αποτελέσματα του ελαιόλαδου είναι η αύξηση της HDL χοληστερόλης. Αυτό το φαινόμενο θεωρείται ότι προκαλείται από τα αντιοξειδωτικά που περιέχει και τα οποία ονομάζονται πολυφαινόλες.\nΤο εξαιρετικό παρθένο ελαιόλαδο έχει περισσότερες πολυφαινόλες από ό, τι τα περισσότερα επεξεργασμένα ελαιόλαδα, αν και το ποσό μπορεί να διαφέρει ακόμα μεταξύ των διαφορετικών τύπων και σημάτων. Εκτός από την αύξηση των επιπέδων HDL, το ελαιόλαδο ενισχύει την αντιφλεγμονώδη και αντιοξειδωτική λειτουργία της HDL, όπως αποδείχτηκε σε μελέτες ηλικιωμένων και ατόμων με υψηλά επίπεδα χοληστερόλης.\nΓι’ αυτό, όποτε είναι δυνατόν, επιλέξτε υψηλής ποιότητας πιστοποιημένα εξαιρετικά παρθένα ελαιόλαδα, τα οποία τείνουν να είναι τα υψηλότερης περιεκτικότητας σε πολυφαινόλες.\n2. Ακολουθήστε μια δίαιτα χαμηλών υδατανθράκων ή μια κετογονική δίαιτα\nΟι χαμηλής περιεκτικότητας σε υδατάνθρακες και οι κετογονικές δίαιτες παρέχουν διάφορα οφέλη για την υγεία, συμπεριλαμβανομένης της απώλειας βάρους και της μείωσης του σακχάρου στο αίμα. Έχει επίσης αποδειχθεί ότι αυξάνουν την HDL χοληστερόλη σε άτομα που τείνουν να έχουν χαμηλότερα επίπεδα. Συμπεριλαμβάνονται αυτοί που είναι παχύσαρκοι, ανθεκτικοί στην ινσουλίνη ή διαβητικοί.\nΣε μια μελέτη, τα άτομα με διαβήτη τύπου 2 χωρίστηκαν σε δύο ομάδες. Η πρώτη ομάδα ακολούθησε μια δίαιτα που με λιγότερο από 50 γραμμάρια υδατάνθρακες την ημέρα. Η δεύτερη ακολούθησε μια δίαιτα υψηλών υδατανθράκων. Παρόλο που και οι δύο ομάδες έχαναν βάρος, η HDL χοληστερόλη της πρώτης ομάδας αυξήθηκε σχεδόν διπλάσια σε σχέση με την ομάδα υψηλών υδατανθράκων.\nΣε άλλη μελέτη, τα παχύσαρκα άτομα που ακολούθησαν δίαιτα χαμηλών υδατανθράκων παρουσίασαν αύξηση της HDL χοληστερόλης συνολικά 5 mg/dl. Εν τω μεταξύ, στην ίδια μελέτη, οι συμμετέχοντες που ακολούθησαν δίαιτα χαμηλών λιπαρών και υψηλών υδατανθράκων παρουσίασαν μείωση της χοληστερόλης HDL.\nΕπιπλέον, εκτός από την αύξηση της χοληστερόλης HDL, οι δίαιτες πολύ χαμηλών υδατανθράκων έχει αποδειχθεί ότι μειώνουν τα τριγλυκερίδια και βελτιώνουν αρκετούς άλλους παράγοντες κινδύνου για καρδιακές παθήσεις.\n3. Τακτική άσκηση\nΗ σωματική δραστηριότητα είναι σημαντική για την υγεία της καρδιάς. Μελέτες έχουν δείξει, ότι πολλοί διαφορετικοί τύποι άσκησης είναι αποτελεσματικοί στην αύξηση της χοληστερόλης HDL, συμπεριλαμβανομένης της άσκησης για ενδυνάμωση, της άσκησης υψηλής έντασης και της αερόβιας άσκησης.\nΩστόσο, η μεγαλύτερη αύξηση στην καλή χοληστερόλη παρατηρείται συνήθως με την άσκηση υψηλής έντασης. Μια μικρή έρευνα σε γυναίκες με σύνδρομο πολυκυστικών ωοθηκών, το οποίο συνδέεται με υψηλότερο κίνδυνο αντίστασης στην ινσουλίνη, απαιτούσε από εκείνες να εκτελούν ασκήσεις υψηλής έντασης τρεις φορές την εβδομάδα. Αυτό οδήγησε σε αύξηση της HDL χοληστερόλης κατά 8 mg/dL μετά από 10 εβδομάδες. Οι γυναίκες εμφάνισαν επίσης βελτίωση και σε άλλους δείκτες υγείας, συμπεριλαμβανομένης της μειωμένης αντίστασης στην ινσουλίνη και της βελτιωμένης αρτηριακής λειτουργίας.\nΣε μια άλλη έρευνα διάρκειας 12 εβδομάδων, υπέρβαροι άνδρες που έκαναν ασκήσεις υψηλής έντασης παρουσίασαν αύξηση κατά 10% στην καλή χοληστερόλη. Αντίθετα, στην ίδια έρευνα, εκείνοι που έκαναν ασκήσεις χαμηλής έντασης παρουσίασαν αύξηση μόνο κατά 2%, ενώ όσοι έκαναν ασκήσεις αντοχής δεν παρουσίασαν καμία αλλαγή.\nΩστόσο, ακόμη και η άσκηση με χαμηλότερη ένταση φαίνεται να αυξάνει τις αντιφλεγμονώδεις και αντιοξειδωτικές ιδιότητες της HDL, ανεξάρτητα από το εάν αλλάζουν επίπεδά της στον οργανισμό.\n4. Προσθέστε καρυδέλαιο στη διατροφή σας\nΜελέτες έχουν δείξει ότι το έλαιο καρύδας μπορεί, μεταξύ άλλων οφελών, να μειώσει την όρεξη, να αυξήσει τον μεταβολικό ρυθμό και να βοηθήσει στην προστασία της υγείας του εγκεφάλου. Μερικοί μπορεί να ανησυχούν για τις επιπτώσεις του ελαίου καρύδας στην υγεία της καρδιάς, λόγω της υψηλής του περιεκτικότητας σε κορεσμένα λιπαρά. Ωστόσο, φαίνεται ότι το καρυδέλαιο είναι στην πραγματικότητα αρκετά ασφαλές για την καρδιά.\nΤο έλαιο καρύδας τείνει να αυξάνει την HDL χοληστερόλη περισσότερο από πολλά άλλα είδη λίπους. Επιπλέον, μπορεί να βελτιώσει την αναλογία της χαμηλής πυκνότητας λιποπρωτεΐνης (LDL), γνωστής και ως “κακή” χοληστερόλη, ως προς την καλή χοληστερόλη. Η βελτίωση αυτού του λόγου μειώνει τον κίνδυνο καρδιακών παθήσεων.\nΟι περισσότερες έρευνες έχουν δείξει ότι αυτά τα οφέλη για την υγεία συμβαίνουν με μια δόση περίπου 2 κουταλιών σούπας (30 ml) καρυδέλαιο ανά ημέρα. Είναι καλύτερο να το ενσωματώσετε στο μαγείρεμα φυσικά, αντί να τρώτε σκέτες κουταλιές από καρυδέλαιο!\nΤο κάπνισμα αυξάνει τον κίνδυνο πολλών προβλημάτων υγείας, συμπεριλαμβανομένων των καρδιακών παθήσεων και του καρκίνου του πνεύμονα. Ένα από τα αρνητικά αποτελέσματά του είναι και η μείωση της καλής χοληστερόλης.\nΜερικές μελέτες έχουν διαπιστώσει ότι η διακοπή του καπνίσματος μπορεί να αυξήσει τα επίπεδα της HDL. Μάλιστα, μία από αυτές τις έρευνες, δεν διαπίστωσε σημαντικές διαφορές στα επίπεδα της HDL μεταξύ πρώην καπνιστών και ανθρώπων που δεν είχαν καπνίσει ποτέ.\nΣε μία άλλη έρευνα διάρκειας ενός έτους με περισσότερους από 1.500 συμμετέχοντες, όσοι εγκατέλειψαν το κάπνισμα είχαν διπλάσια αύξηση στην καλή χοληστερόλη, σε σχέση με εκείνους που ξαναξεκίνησαν το κάπνισμα εντός του έτους. Ο αριθμός των μεγάλων σωματιδίων HDL επίσης αυξήθηκε, γεγονός που μείωσε περαιτέρω τον κίνδυνο καρδιακής νόσου.\nΑκόμη και σε μελέτες όπου τα επίπεδα της HDL χοληστερόλης δεν αυξήθηκαν μετά την διακοπή του καπνίσματος, η λειτουργία της στον οργανισμό βελτιώθηκε, με αποτέλεσμα να υπάρχει λιγότερη φλεγμονή και άλλες ευεργετικές επιδράσεις στην υγεία της καρδιάς.\n6. Χάστε βάρος\nΌταν τα υπέρβαρα και παχύσαρκα άτομα χάσουν βάρος, τα επίπεδα της HDL χοληστερόλης συνήθως αυξάνονται. Αυτό το όφελος φαίνεται να συμβαίνει εάν η απώλεια βάρους επιτυγχάνεται με καταμέτρηση θερμίδων, περιορισμό υδατανθράκων, διαλείπουσα νηστεία, χειρουργική επέμβαση απώλειας βάρους, ή συνδυασμό δίαιτας και άσκησης.\nΜια έρευνα εξέτασε τα επίπεδα της HDL σε περισσότερους από 3.000 υπέρβαρους και παχύσαρκους Ιάπωνες ενήλικες που ακολούθησαν πρόγραμμα τροποποίησης του τρόπου ζωής τους για ένα έτος. Οι ερευνητές διαπίστωσαν ότι η απώλεια τουλάχιστον 3 κιλών οδήγησε σε αύξηση κατά 4 mg/dl κατά μέσο όρο στην καλή χοληστερόλη.\nΣε μια άλλη μελέτη, όταν τα παχύσαρκα άτομα με διαβήτη τύπου 2 ακολούθησαν διατροφή με περιορισμένες θερμίδες, που προέρχονταν κατά 20-30% από πρωτεΐνες, εμφάνισαν σημαντική αύξηση στην καλή χοληστερόλη.\n7. Επιλέξτε μωβ φρούτα και λαχανικά\nΗ κατανάλωση μωβ χρώματος φρούτων και λαχανικών είναι ένας πολύ καλός τρόπος για να αυξήσετε την καλή χοληστερόλη. Τα μωβ φυσικά προϊόντα περιέχουν αντιοξειδωτικά, γνωστά ως ανθοκυανίνες.\nΈρευνες που χρησιμοποίησαν εκχυλίσματα ανθοκυανίνης έδειξαν, ότι αυτές βοηθούν στην καταπολέμηση της φλεγμονής, προστατεύουν τα κύτταρα σας από βλάβες των ελεύθερων ριζών και μπορούν επίσης να αυξήσουν τα επίπεδα της HDL χοληστερόλης.\nΣε μια μελέτη διάρκειας 24 εβδομάδων για 58 άτομα με διαβήτη, όσοι έλαβαν συμπλήρωμα ανθοκυανίνης δύο φορές την ημέρα παρουσίασαν κατά μέσο όρο αύξηση στην καλή χοληστερόλη κατά 19% μαζί με άλλες βελτιώσεις στους δείκτες καρδιακής υγείας.\nΣε μια άλλη μελέτη, όταν τα άτομα με χοληστερίνη έλαβαν εκχύλισμα ανθοκυανίνης για 12 εβδομάδες, τα επίπεδα της HDL χοληστερόλης τους αυξήθηκαν κατά 13,7%.\nΑν και αυτές οι μελέτες χρησιμοποίησαν εκχυλίσματα αντί για τροφές, υπάρχουν αρκετά φρούτα και λαχανικά που είναι πολύ υψηλής περιεκτικότητας σε ανθοκυανίνες. Αυτά περιλαμβάνουν την μελιτζάνα, το μωβ καλαμπόκι, το κόκκινο λάχανο, τα βατόμουρα και τα μαύρα σμέουρα.\n8. Τρώτε λιπαρά ψάρια\nΤα ωμέγα-3 λιπαρά στα ψάρια παρέχουν σημαντικά οφέλη για την υγεία της καρδιάς, συμπεριλαμβανομένης της μείωσης της φλεγμονής και της καλύτερης λειτουργίας των κυττάρων που επιστρώνουν το εσωτερικό τοίχωμα στις αρτηρίες σας.\nΥπάρχουν μερικές έρευνες που δείχνουν ότι η κατανάλωση λιπαρών ψαριών, ή η λήψη ιχθυελαίου, μπορεί επίσης να βοηθήσει στην αύξηση της HDL.\nΣε μια μελέτη ασθενών με καρδιακές παθήσεις, οι συμμετέχοντες που κατανάλωναν λιπαρά ψάρια τέσσερις φορές την εβδομάδα εμφάνισαν αύξηση στην καλή χοληστερόλη, ενώ αυξήθηκε και το μέγεθος των σωματιδίων της HDL.\nΣε μια άλλη έρευνα, υπέρβαροι άνδρες που κατανάλωναν ρέγκα πέντε ημέρες την εβδομάδα για έξι εβδομάδες εμφάνισαν αύξηση κατά 5% στην καλή χοληστερόλη, σε σύγκριση με όσους έτρωγαν άπαχο χοιρινό κρέας και κοτόπουλο πέντε ημέρες την εβδομάδα.\nΕκτός από τη ρέγκα, άλλοι τύποι λιπαρών ψαριών που μπορούν να βοηθήσουν στην αύξηση της HDL είναι ο σολομός, οι σαρδέλες, το σκουμπρί και οι αντσούγιες.\n9. Αποφύγετε τα τεχνητά trans-λιπαρά\nΤα τεχνητά trans-λιπαρά έχουν πολλές αρνητικές επιδράσεις στην υγεία λόγω των φλεγμονωδών τους ιδιοτήτων. Υπάρχουν δύο τύποι trans-λιπαρών οξέων. Το ένα είδος εμφανίζεται φυσικά σε ζωικά προϊόντα, συμπεριλαμβανομένου του πλήρους γάλακτος σε γαλακτοκομικά προϊόντα. Αντίθετα, τα τεχνητά trans-λιπαρά που βρίσκονται σε ορισμένες μαργαρίνες και επεξεργασμένα τρόφιμα δημιουργούνται προσθέτοντας υδρογόνο σε ακόρεστα λαχανικά και σπορέλαια. Αυτά τα λίπη είναι επίσης γνωστά ως βιομηχανικά trans λιπαρά, ή μερικώς υδρογονωμένα λιπαρά. Έρευνες έχουν δείξει ότι, εκτός από την αύξηση της φλεγμονής και τη συμβολή σε πολλά προβλήματα υγείας, αυτά τα τεχνητά trans λιπαρά μπορεί να μειώσουν τα επίπεδα της HDL χοληστερόλης.\nΣε μια μελέτη, οι ερευνητές συνέκριναν τι έγινε με την καλή χοληστερόλη σε άτομα που κατανάλωναν διαφορετικές μαργαρίνες. Διαπίστωσαν, ότι τα επίπεδα της HDL ήταν κατά 10% χαμηλότερα μετά την κατανάλωση μαργαρίνης που περιείχε μερικώς υδρογονωμένο σογιέλαιο, σε σύγκριση με τα επίπεδα της HDL μετά την κατανάλωση φοινικέλαιου.\nΜια άλλη έρευνα σε 40 γυναίκες που ακολουθούσαν δίαιτες υψηλές σε διαφορετικούς τύπους trans-λιπαρών έδειξε, ότι η καλή χοληστερόλη ήταν σημαντικά χαμηλότερη σε εκείνες που ακολουθούσαν διατροφή υψηλή σε βιομηχανικά trans λιπαρά, σε σύγκριση με εκείνες που ακολουθούσαν διατροφή που περιείχε τα φυσικώς απαντώμενα trans λιπαρά.\nΓια να προστατεύσετε την υγεία της καρδιάς και για να διατηρήσετε την καλή χοληστερόλη σε υψηλά επίπεδα, είναι καλύτερο να αποφεύγετε τα τεχνητά trans λιπαρά.


Το πρώτο βιολί: KΙΔΗΣΟ : «Τολμηρή αποκέντρωση, Ισχυρή Αυτοδιοίκηση Επιτελικό κράτος, Περιφέρειες, Δήμοι. Ο δρόμος για την πολυεπίπεδη προοδευτική διακυβέρνηση».\nKΙΔΗΣΟ : «Τολμηρή αποκέντρωση, Ισχυρή Αυτοδιοίκηση Επιτελικό κράτος, Περιφέρειες, Δήμοι. Ο δρόμος για την πολυεπίπεδη προοδευτική διακυβέρνηση».\nΣε μία κατάμεστη αίθουσα, και με την παρουσία 300 και πλέον στελεχών της Πρωτοβάθμιας και Δευτεροβάθμιας Τοπικής Αυτοδιοίκησης, σημαντικών στελεχών της κεντρικής πολιτικής σκηνής και παρουσία του Προέδρου του\nΚΙΝΗΜΑΤΟΣ Δημοκρατών Σοσιαλιστών, Γιώργου Α. Παπανδρέου, πραγματοποιήθηκε με ιδιαίτερη επιτυχία στο Πολιτιστικό Κέντρο Εργαζομένων ΟΤΕ ημερίδα που διοργάνωσε το Δίκτυο Τοπικής Αυτοδιοίκησης του ΚΙΝΗΜΑΤΟΣ, με θέμα\n«Τολμηρή αποκέντρωση, Ισχυρή Αυτοδιοίκηση Επιτελικό κράτος, Περιφέρειες, Δήμοι.\nΟ δρόμος για την πολυεπίπεδη προοδευτική διακυβέρνηση».\nΤο δικό τους στίγμα για την «νέα εποχή» της Αυτοδιοίκησης έδωσαν με τις δικές τους τοποθετήσεις ο Σταύρος Αρναουτάκης, Περιφερειάρχης Κρήτης, και ο Δήμαρχος Ιλίου Νίκος Ζενέτος.


Παρουσίαση Dragon Quest Builders 2 - Nintendo Next\nΠαρουσίαση Dragon Quest Builders 2\nΤι γνωρίζεται για την συνέχεια του Dragon Quest Builders; Δείτε όλες τις λεπτομέρειες για την συνέχεια του εξομοιωτή επιβίωσης της SquareEnix.\nDragon Quest Builders 2 τι μέλλει γενέσθαι\nΤο πρώτο παιχνίδι της δευτερεύον σειράς Dragon Quest Builders ήταν μια προσπάθεια της SquareEnix να να αντιγράψει την δημοτικότητα του παιχνιδιού Minecraft με το χρώμα της σειράς Dragon Quest. Το αποτέλεσμα ήταν ακόμα καλύτερο μιας και το Dragon Quest Builders απέκτησε δική του προσωπικότητα βασισμένο στο πολύ συμπαθητικό θίασο χαρακτήρων που διαθέτει.\nΠέρα από το κλασικό παιχνίδι επιβίωσης με στοιχεία εξομοίωσης και κατασκευής, υπάρχει ένα πολύ όμορφο παραμυθένιο σενάριο. Κάθε χαρακτήρας έχει την δική του προσωπικότητα και δίνει έμφαση στο πως εξελίσσεται η ιστορία του παιχνιδιού.\nΌλα αυτά ελπίζουμε να περάσουν και στο δεύτερο μέρος της σειράς που θα κυκλοφορήσει στις 20 Δεκεμβρίου στην Ιαπωνία και αναμένουμε να δούμε την επίσημη κυκλοφορία για την Ευρώπη.\nDragon Quest Builders 2 τι νέο υπάρχει\nΤο παιχνίδι θα λαμβάνει μέρος χρονικά μετά το τέλος του Dragon Quest 2 που κυκλοφόρησε στο NES. Η ιστορία θα εξελίσσετε βάσει του ανταγωνιστή του συγκεκριμένου τίτλου.\n“Στο Dragon Quest 2 ο κακός κληρικός Hargon ήθελε να καταστρέψει τον κόσμο θυσιάζοντας την ίδια του την ζωή στον θεό της καταστροφής Malroth. Τελικά ο Hargon νικήθηκε από τους απογόνους των ηρώων του πρώτου παιχνιδιού και σφράγισαν τον Malroth πίσω στην κρύπτη του. Οι ορδές του Hargon όμως επέζησαν και τώρα θέλουν καταστρέψουν την ζωή των χτιστών όπου έχουν βάλει στόχο να ανοικοδομήσουν το κόσμο.\nΗ ειρήνη επέστρεψε στον κόσμο αλλά οι ορδές του Hargon δεν άφησαν τίποτα όρθιο στο πέρασμά τους. Πόλεις, χωρία και ζωές καταστράφηκαν στο πόλεμο με τους οπαδούς του θεού της καταστροφής. Το μόνο που έμεινε είναι χτίστες όπου πρέπει να φτιάξουν τα θεμέλια του πολιτισμού από την αρχή”\nΑυτή είναι η ιστορία του Dragon Quest Builders 2 όπως την παρουσίασε ο δημιουργός του Kazuya Niinou στην ζωντανή ροή που παρουσίασαν για πρώτη φορά το παιχνίδι.\nΟι ανταμοιβές για τους πρώτους Builders\nΒεβαίως υπάρχουν ανταμοιβές για όσους έχουν αγοράσει το πρώτο παιχνίδι και θα αγοράσουν το δεύτερο. Όσοι λοιπόν διαθέτουν πρόοδο από το Dragon Quest Builders έχουν να λαμβάνουν\nΤο θρυλικό καπέλο του πρώτου χτίστη και την συνταγή του δρακοθρόνου από την αρχή του παιχνιδιού\nΜπορούν να χρησιμοποιήσουν τον καθρέπτη για να αλλάζουν την εμφάνιση του χαρακτήρα τους\nΟι επιλογές θα είναι μάτια, μαλλιά και σώμα\nΗ μυθική εμφάνιση που φοράς ως πανοπλία θα σε κάνει να μοιάζεις με τον πρώτο χαρακτήρα από το προηγούμενο παιχνίδι\nΤα συγκεκριμένα αντικείμενα τα βάζουν διότι το παιχνίδι λαμβάνει χώρα εκατοντάδες χρόνια μετά το πρώτο παιχνίδι, και ήθελαν οι παίχτες του πρώτου παιχνιδιού να έχουν τον χαρακτήρας τους με κάποιο τρόπο στο νέο παιχνίδι.\nΤεραστία ποικιλία και επιλογές για πανοπλίες και όπλα\nΤα περισσότερα είναι κυρίως αισθητικής αλλαγής για να μπορείς να εξοπλιστείς ότι καλύτερο αλλά να δείχνεις και όμορφος ταυτόχρονα\nΑυτή η επιλογή ήταν αναμενόμενη από το κοινό του Dragon Quest Builders μιας και το καινούργιο παιχνίδι θα διαθέτει διαδικτυακό παιχνίδι πολλών παιχτών\nΤο ίδιο θα μπορεί να κάνει και ο θηλυκός χαρακτήρας έχοντας την πρώτη εμφάνιση από το προηγούμενο παιχνίδι\nΤώρα θα μπορείτε να κατασκευάσετε μπανιέρα όπου ο χαρακτήρας θα χρησιμοποιεί… Τα υπόλοιπα είναι μυστικό\nΘα μπορείτε να σκαρφαλώνετε γρηγορότερα πλέον, βελτιώσει όπου ζητήθηκε από τους χρήστες του πρώτου τίτλου\nΠαίχτες είχαν κάνει παράπονα όπου το σκαρφάλωμα ήταν δύσκολο και περίεργο σε σημεία όποτε βελτιώθηκε\nΟ δρακοθρόνος είναι ένα αντικείμενο όπου θα μπορείτε να το τοποθετείτε όπου θέλετε και όταν κάθεστε σε αυτόν θα μεταμορφώνεστε στον δρακοβασιλιά που ήταν ο κακός ανταγωνιστής από το πρώτο παιχνίδι\nΘα πρέπει να πληρείτε κάποια δεδομένα για να μεταφερθούν τα συγκεκριμένα αντικείμενα από το πρώτο παιχνίδι στο δεύτερο\nΤο θρυλικό καπέλο θα μπορείτε να το πάρετε αν έχετε σώσει την πρόοδο σας όταν έχετε σηκώσει ήδη την πρώτη σημαία στο παιχνίδι\nΓια τον δρακοθρόνο θα πρέπει να έχετε τελειώσει το τελευταίο κεφάλαιο από το πρώτο παιχνίδι.\nΝέο παιχνίδι νέοι σύμμαχοι\nΈχουμε επίσης νέους χαρακτήρες του κάνουν την εμφάνισή τους στην σειρά. Είναι οι νέοι σας σύμμαχοι Malroth και Lulu και ο καπετάνιος.\nο Malroth έχει σχεδιαστεί από τον Akira Toriyama δημιουργό του dragon Ball.\nο Malroth έχει το ίδιο όνομα με τον θεό της καταστροφής, έχει χάσει την μνήμη του όταν συναντά τον κεντρικό ήρωα. Είναι ο πιο έμπιστος σύμμαχος. Ταυτόχρονα είναι περίεργος για το παρελθόν του όπου προσπαθεί να ανακτήσει τις παλιές του αναμνήσεις.\nΗ Lulu είναι το κορίτσι που έρχεται με τον καπετάνιο στην πρώτη πόλη που χτίζεις. Αναφέρει συνεχώς πως μοιάζεις με τον πατέρα της όπου είναι πρώτης κλάσεως χτίστης.\nO καπετάνιος είναι ο βασικό σας σύνδεσμος με άλλες πόλεις που έχουν λιμάνια από άλλους παίχτες. Θα μπορείτε να κάνετε εμπόριο μέσω του πλοίου του και να προμηθεύεται πρώτες ύλες και άλλα αγαθά από όλο τον κόσμο.\nΔείτε όλες τις φωτογραφίες που μας έδωσε η SquareEnix για το παιχνίδι.\nDragon Quest Builders 2, SquareEnix, Switch\nPublished 13 Σεπτεμβρίου 2018\nCategories Nintendo Switch Preview Νέα\njust a Furret


ΒΑΓΓΕΛΗΣ ΠΑΠΑΘΑΝΑΣΙΟΥ - Η ΠΑΓΚΟΣΜΙΑ ΜΟΥΣΙΚΗ ΙΔΙΟΦΥΙΑ. Η ''NASA'' ΥΠΟΚΛΙΝΕΤΑΙ ΣΤΟΝ ΜΕΓΑΛΟ ΕΛΛΗΝΑ ΜΟΥΣΟΥΡΓΟ ΚΑΙ ΜΕΤΑ ΤΟΝ ΑΡΗ ΣΤΕΛΝΕΙ ΤΗΝ ΜΟΥΣΙΚΗ ΤΟΥ ΣΤΟΝ ΠΛΑΝΗΤΗ ΔΙΑ. - Alpha1News\nHome / Επιστήμη / ΒΑΓΓΕΛΗΣ ΠΑΠΑΘΑΝΑΣΙΟΥ - Η ΠΑΓΚΟΣΜΙΑ ΜΟΥΣΙΚΗ ΙΔΙΟΦΥΙΑ. Η ''NASA'' ΥΠΟΚΛΙΝΕΤΑΙ ΣΤΟΝ ΜΕΓΑΛΟ ΕΛΛΗΝΑ ΜΟΥΣΟΥΡΓΟ ΚΑΙ ΜΕΤΑ ΤΟΝ ΑΡΗ ΣΤΕΛΝΕΙ ΤΗΝ ΜΟΥΣΙΚΗ ΤΟΥ ΣΤΟΝ ΠΛΑΝΗΤΗ ΔΙΑ.\nΒΑΓΓΕΛΗΣ ΠΑΠΑΘΑΝΑΣΙΟΥ - Η ΠΑΓΚΟΣΜΙΑ ΜΟΥΣΙΚΗ ΙΔΙΟΦΥΙΑ. Η ''NASA'' ΥΠΟΚΛΙΝΕΤΑΙ ΣΤΟΝ ΜΕΓΑΛΟ ΕΛΛΗΝΑ ΜΟΥΣΟΥΡΓΟ ΚΑΙ ΜΕΤΑ ΤΟΝ ΑΡΗ ΣΤΕΛΝΕΙ ΤΗΝ ΜΟΥΣΙΚΗ ΤΟΥ ΣΤΟΝ ΠΛΑΝΗΤΗ ΔΙΑ.\nΗ NASA επέλεξε τό 2016 τον μεγάλο Έλληνα συνθέτη και τη μουσική του προκειμένου να επενδύσει ένα βίντεο που έδωσε στη δημοσιότητα με τον Δία και τους δορυφόρους του να κινούνται μέσα στο διάστημα.\nΒΑΓΓΕΛΗΣ ΠΑΠΑΘΑΝΑΣΙΟΥ - Η ΠΑΓΚΟΣΜΙΑ ΜΟΥΣΙΚΗ ΙΔΙΟΦΥΙΑ. Η ''NASA'' ΥΠΟΚΛΙΝΕΤΑΙ ΣΤΟΝ ΜΕΓΑΛΟ ΕΛΛΗΝΑ ΜΟΥΣΟΥΡΓΟ ΚΑΙ ΜΕΤΑ ΤΟΝ ΑΡΗ ΣΤΕΛΝΕΙ ΤΗΝ ΜΟΥΣΙΚΗ ΤΟΥ ΣΤΟΝ ΠΛΑΝΗΤΗ ΔΙΑ. Reviewed by mixalistamou on 5.10.19 Rating: 5


Ονειρική εμφάνιση ο Προμηθέας σκόρπισε το Περιστέρι με 86-58 (BINTEO) | SPORTIN\nΔευτέρα, Μάιος 17, 2021 - 10:53μμ\nO Προμηθέας είχε περισσότερες επιλογές και δυνάμεις, εκμεταλλεύτηκε στο έπακρο τα λάθη του Περιστερίου και πήρε με σχετική άνεση τη νίκη - πρόκριση (86-58) στους «4» του 81ου πρωταθλήματος της Α1 Βasketleague.\nΘΥΜΗΘΕΙΤΕ ΤΟ LIVE (BINTEO-ΦΩΤΟ)\nΣτα ημιτελικά της Stoiximan Basket League, ο Προμηθέας θα αντιμετωπίσει το Λαύριο, έχοντας μειονέκτημα έδρας -η πρόκριση στους τελικούς κρίνεται στις τρεις νίκες.\nΤα πολλά φάουλ που σφυρίχτηκαν στα πρώτα λεπτά δεν βοήθησαν προκειμένου να υπάρχει καλός ρυθμός στον αγώνα, με τον Προμηθέα να έχει μικρό προβάδισμα (12-8 στο 5'). Η είσοδος του Βαγγέλη Μάντζαρη βοήθησε το Περιστέρι να ελέγξει καλύτερα την κατάσταση, να ανεβάσει ταχύτητα και να φτάσει μέχρι το +5 (14-19 στο 8'), προβάδισμα που όμως δεν διατήρησε για πολλή ώρα.\nΗ συνέπεια που επέδειξαν οι παίκτες του Μάκη Γιατρά στα δίποντα σε συνδυασμό με την αστοχία των φιλοξενούμενων από την περιφέρεια βοήθησε τον Προμηθέα να επιστρέψει σε θέση οδηγού (24-21 στο 12'). Μέχρι το φινάλε του πρώτου μέρους, είδαμε όμως ακόμη δύο ανατροπές. Από τη μία χάρη στην δράση του Τρε ΜακΛιν και του Τέραν Πέτεγουεϊ, από την άλλη με όπλο την επιθετική ενεργοποίηση του Τζιάν Κλαβέλ.\nΚάπως έτσι, οι γηπεδούχοι πήγαν στα αποδυτήρια με το +6 (43-37) να αποτελεί την παρακαταθήκη τους για τη συνέχεια, έχοντας ως μεγαλύτερο όπλο το γεγονός πως είχαν βρει 15 πόντους από τα 15 λάθη του Περιστερίου.\nΣτο δεύτερο μέρος, η εικόνα ήταν εκ διαμέτρου αντίθετη. Κι αυτό γιατί οι φιλοξενούμενοι τα περίμεναν σχεδόν όλα από τον Τέραν Πέτεγουεϊ, αφού δεν μπορούσαν να βρουν λύσεις από τη ρακέτα. Την ίδια ώρα, ο Προμηθέας έκανε τη διαφορά χάρη στα κλεψίματα και τους πόντους που έβρισκε στο ανοιχτό γήπεδο, με αποτέλεσμα το προβάδισμά να φτάσει γρήγορα σε διψήφια επίπεδα (54-44 στο 25').\nΟ Σωτήρης Μανωλόπουλος επιχείρησε να ανακατέψει την τράπουλα στην περιφέρεια, η ουσία όμως δεν άλλαζε. Ειδικά από την στιγμή που στην τρίτη περίοδο πάτησε το γκάζι ο Δημήτρης Αγραβάνης. Ο αρχηγός των γηπεδούχων προσέφερε πολλά τόσο με πρόσωπο όσο και με πλάτη, με τη διαφορά να συνεχίσει να παίρνει την ανιούσα, για να φτάσει στο +25 (77-52) στα 5'29'' για το τέλος.\nΈκτοτε, όλα απέκτησαν διαδικαστικό χαρακτήρα, με τον Προμηθέα να φτάνει σε άνετη νίκη (86-58) και να εξασφαλίζει το εισιτήριο για τα ημιτελικά της Stoiximan Basket League.\nΟΙ ΔΙΑΙΤΗΤΕΣ: Σχινάς - Ψαριανός - Ζαχαρής.\nΟμαδικά στατιστικά - Προμηθέας: 21/38 δίποντα, 10/25 τρίποντα, 14/18 βολές, 40 ριμπάουντ (24 αμυντικά + 16 επιθετικά), 20 ασίστ, 12 λάθη, 11 κλεψίματα, 4 μπλοκ.\nΟμαδικά στατιστικά - Περιστέρι: 17/37 δίποντα, 4/21 τρίποντα, 12/18 βολές, 40 ριμπάουντ (22 αμυντικά + 18 επιθετικά), 7 ασίστ, 24 λάθη, 5 κλεψίματα.